Zamislite najneverovatniju lokaciju za umetnički doživljaj?\nPorto Montenegro je u saradnji sa našom agencijom kreirao neobičnu podvodnu izložbu koja je realizovana u periodu od 1. do 16. avgusta 2019. Angažovanjem svetski priznatog crnogorskog umetnika Luke Radojevića, posetiocima je pružena mogućnost da zarone u tajne drevnih vremena.\nKolekcija skulptura savremene umetnosti pod nazivom ’’Vreme’’, oslikava ljudske potrebe, težnje, strahove, očekivanja, nadanja – ukazujući na razvojni put ljudske civilizacije od antičkog doba do danas. U svojoj podvodnoj postavki, Luka je posebnu pažnju poklonio najmoćnijim monumentalnim tvorevinama ljudske ruke čiji je nastanak večna civilizacijska tajna, a u duhu stare Grčke i Rima, predstavio humanoidne skulpture muških i ženskih torzoa, koji najbolje idealizuju proporcije ljudskog tela.\nUshićenje je počelo od momenta napuštanja obale gliserom, uz vodiča koji je predstavljao motive i ideje koji prethode ovoj eksperimentalnoj koncepciji. Profesionalni ronioci su vodili avanturistički nastrojene posetioce dnom tivatskog zaliva i omogućili im da otvore svoja čula za vekove promena u ljudskoj civilizaciji i graditeljskoj evoluciji.\nZa nas je implementacija i praćenje projekta bio je jednak izazov kao i samo uživanje u ovoj originalnoj umetnosti, koja daje potpuno novi pogled na pojam umetničkog prostora. Svi eksponati sačinjeni od drveta, postavljeni su na kaskade na dubini od 5 do 12 metara. Kako bi se zaštitili, eksponati su obloženi eko emulzijom od prirodnih materijala koja ujedno čuva i staniše u kojem se nalaze.\nPodvodna video produkcija omogućila je da ovi prizori budu zabeleženi dočaravajući lepotu koja nastaje iz spoja prirode i umetnosti.\nProjekat je višestruko nagrađivan, osvojivši Specijalnu nagradu za kreativnost i treću nagradu u kategoriji B2C Event na međunarodnom festivalu Conventa Crossover 2020, kao i bronzano priznanje UEPS-a 2019. u kategoriji promocija na vanstandardnim mestima.\nU ovakvim trenucima je najbolje zaustaviti se, sinhronizovati frekvenciju duše i biti u skladu sa vremenom, jer vreme ima moć da objektivno postavi ljude i događaje na njihovo pravo mesto.\nLuka Radojević, autor izložbe


Bajden naredio da se iz strateških rezervi na tržište pusti 50 miliona barela nafte – Svet - radio Šabac\nBajden naredio da se iz strateških rezervi na tržište pusti 50 miliona barela nafte – Svet\nAmerički predsednik Džozef Bajden danas je naredio da se iz strateških rezervi na tržište pusti 50 miliona barela nafte, u pokušaju da utiče na smanjenje cena energenata.\nTa akcija je usmerena na globalno tržište energenata, ali podjednako i na domaće glasače koji se suočavaju sa znatno uvećanom inflacijom i poskupljenjima svih energenata uoči Dana zahvalnosti i predstojećih praznika.\nCena benzina je uvećana na 3,40 dolara za galon, što je povećanje veće od 50 odsto u odnosu na novembar prošle godine, preneo je AP.\nNafta iz rezervi na tržištu će biti za oko mesec dana, ali stručnjaci ukazuju da je malo verovatno da će to dovesti do smanjenja cene benzina pre masovnih putovanja za božićne i novogodišnje praznike.\nU očekivanju odluke američke administracije cene nafte na berzama su prethodnih nekoliko dana neznatno smanjivane, ali je danas, umesto očekivanog daljeg pada, cena uvećana za skoro dva odsto.\n„Problem je što svi na tržištu nafte znaju da je to samo privremena mera. Kada se to potroši vratićemo se na staro, ukoliko potražnja i dalje buda veća od ponude, kao što je sada slučaj“, rekao je potpredsednik Ristad enerdžija Klaudio Galimberti.\nAkciju američke administracije podržala je Indija, koja je saopštila da će iz rezervi izneti na tržište pet miliona barela nafte. Velika Britanija će iz svojih rezervi osloboditi milion i po barela, a sa još nepreciziranim količinama pridružiće im se i Japan i Južna Koreja.\nTo bi, međutim, moglo da izazove protivreakciju naftaša iz Persijskog zaliva, pre svega Saudijsjke Arabije, kao i Rusije, koji su jasno stavili do znanja da će kontrolisati količine koje se iznose na tržište kako bi se održale sadašnje visoke cene nafte.\nRepublikanci žestoko kritikuju Bajdenovu administraciju zbog činjenice da je u oktobro zabeležena najveća inflacija u poslednjih 30 godina. Potrošačke cene su prošlog meseca na godišnjem nivou uvećane za 6,2 odsto, što je najveća inflacija od 1990. godine.


Pet i po hiljada policajaca obezbjeđivaće izbore na Kosovu\nNaslovnica Balkan Kosovo Pet i po hiljada policajaca obezbjeđivaće izbore na Kosovu\nKosovo – O normalnom funkcioniranju lokalnih izbora na Kosovu sutra će se starati pet i po hiljada kosovskih policajaca, a zvaničnici policije su izjavili da su, na osnovu ranije usvojenog operacionog plana, preduzete sve mjere da ne bude bilo kakvog narušavanja bezbjednosne situacije u izbornom danu.\n“Preduzete su sve mjere u izvršenju svih policijskih zadataka koji se vezuju sa izbornim procesom. Takodje su obavljene pripreme u svim regionalnim direkcijama policije” rekao je portparol policije Kosova Brahim Sadriju, a prenosi portal “Koha net”.\n“Treća faza podrazumijeva dan izbora, kada će se policijske aktivnosti uglavnom svesti na praćenje osjetljivog materijala iz magacina ka glasačkim mjestima i nadgledanje bezbjednosne situacije na svim biračkim mjestima” kazao je Sadriju.\nI zvaničnici Euleksa su poručili da će policija te medjunarodne misije podržati policiju Kosova tokom cijelog procesa održavanja lokalnih izbora i da će biti u pripravnosti za sve što treba.\nPortparol Euleksa Bljerim Krasnići objasnio je za radio “Slobodna Evropa” da je od septembra misija Euleksa saradjivala sa policijom Kosova u vezi sa pripremom izbora i da je dala savete za nacrt operacionog plana Kosovske policije.\nEuleks, rekao je Krasniqi, posebnu pažnju namjerava da posveti sjeveru Kosova i tamo će prisustvo policije biti pojačano.


RTS :: Efes protiv Reala u finalu Evrolige - može biti samo jedan\nKošarka Efes protiv Reala u finalu Evrolige - može biti samo jedan\nsubota, 21. maj 2022, 06:48 -> 07:32\nTurski Anadolu Efes i španski Real boriće se u Beogradu za trofej namenjen šampionu Evrope. Vasilije Micić doneo je svom timu treće uzastopno finale, a Efes brani trofej osvojen prošle godine u Kelnu. Trener Reala Pablo Laso pokušaće da osvoji svoju treću titulu u elitnom takmičenju, 11. u istoriji "kraljevskog" kluba. Veliko finale Evrolige igra se u Štark areni sa početkom od 19.00 časova, a kretanje rezultata možete pratiti na našem portalu.\nPosle preduge sezone, praćene turbulentnim okolnostima, Evroliga je u došla do završnog čina - Efes i Real boriće se u Beogradu za trofej šampiona Evrope.\nI pored svega, organizatori su uradili odličan posao - kvalitet košarke je na vrhunskom nivou, a fajnal-for u prestonici Srbije prevazišao je očekivanja i pre finalnog meča.\nMalo je reći da su dve ekipe zasluženo u velikom finalu. U utakmici gde jedna lopta može odlučiti pobednika, favorita nema. Kao u svakom meču za titulu, može presuditi jedan koš, izgubljena lopta ili napravljen faul...\nNišta manje zanimljivo nije bilo ni u drugom polufinalu - Real je u španskom derbiju nadoknadio 13 poena minusa i u triler završnici bacio na pleća moćnu Barselonu.\nFaktor Micić - Efes spreman za odbranu titule\nSrpski reprezentativac prošle sezone je bio najbolji igrač elitnog takmičenja (MVP), a ove je osvojio trofej "Alfonso Ford" namenjen najboljem strelcu Evrolige.\nNaravno, nije Micić jedino zlato koje Ataman ima u rosteru - Šejn Larkin je bio najbolji strelac ekipe protiv Olimpijakosa, dok je veliki doprinos pobedi dao i Ilajdža Brajant, koji je bio gotovo bezgrešan.\n"Pivari" nisu dobro počeli sezonu, ali su iz meseca u mesec podizali formu, završili ligaški deo takmičenja na šestom mestu na tabeli, a onda u četvrtfinalu protiv Olimpije pokazali da se radi o timu na koji ozbiljno mora da se računa kada se budu delili trofeji.\nMentalna snaga Reala - najbolji kad je najpotrebnije\nIskusni Serhio Ljulj i Rudi Fernandez su stubovi tima, u kojem značajnu ulogu imaju Francuzi - Geršon Jabusele, Vensan Pojrije i Fabijen Kozer.\nOve sezone, svaka ekipa je pobedila na domaćem terenu - Real je bio ubedljiv u Madridu savladavši Efes 82:69, dok je u Istanbulu turski tim došao do tesne pobede 93:90, zahvaljujući Miciću koji je ubacio 29 poena.


Stefanović: “Islamskoj državi” se pridružilo 800 terorista sa zapadnog Balkana, najviše iz BiH i samoproglašenog Kosova i Metohije | Srpska Info\nStefanović: “Islamskoj državi” se pridružilo 800 terorista sa zapadnog Balkana, najviše iz BiH i samoproglašenog Kosova i Metohije\nAutor: Srna 25.04.2018. 16:09\nMinistar unutrašnjih poslova Srbije Nebojša Stefanović rekao je danas u Sočiju da se, prema podacima Evropola, 800 terorista sa zapadnog Balkana do sada pridružilo “Islamskoj državi” na Bliskom istoku, a da ih najviše dolazi iz BiH i samoproglašenog Kosova i Metohije.\nOn je na sastanku zvaničnika za pitanje bezbjednosti u Sočiju upozorio da zapadni Balkan predstavlja prostor značajan za regrutovanje članova i simpatizera “Islamske države” koji se bore u Siriji i Iraku.\nStefanović je istakao da je Srbija unaprijedila borbu protiv terorizma u posljednjih nekoliko godina i djeluje dosljedno i odgovorno u sprovođenju rezolucija UN u vezi sa ovim problemom, saopšteno je iz Ministarstva unutrašnjih poslova (MUP) Srbije.\n– Srbija, kao centralna zemlja Balkana, svesna je svoje pozicije i uloge i nastaviće da gradi kapacitete kako bi osigurala regionalnu bezbednost i efikasnu borbu protiv terorizma, uključujući poboljšanje saradnje i koordinaciju sa svim zemljama regiona, ali i sveta, u borbi protiv terorističkih pretnji – rekao je Stefanović.\nOn je naglasio i da poseban izazov za Srbiju predstavlja složena bezbjednosna situacija u južnoj pokrajini, koja je, kako je naveo, poznata po značajnom broju ekstremista povezanih sa “Islamskom državom”.\n– Nažalost, međunarodna zajednica, koja ima aktivnu ulogu na Kosovu i Metohiji, do sada je uglavnom ignorisala ovu činjenicu – rekao je Stefanović.\nOn je dodao da je jedna od odlika modernog globalnog terorizma njegova povezanost sa organizovanim kriminalom i da Evropol procjenjuje da se do 40 odsto terorističkih akcija u Evropi djelimično finansira kriminalom.\n– Teroristi su efikasno iskoristili nove komunikacione tehnologije – rekao je Stefanović.\nTagovi: islamska država,Nebojša Stefanović,teroristi,Zapadni Balkan


Izbori - vrata za hitan slučaj\nNeraspoloženje na prištinskoj političkoj sceni zbog novih pregovora o statusu Kosmeta dodatno je upotpunila i odluka Unmika da se lokalni i parlamentarni izbori na Kosmetu održe u novembru ove godine. Ovom odlukom je, kako je Glasu objašnjeno iz krugova bliskim kosovskim vlastima, posebno bio nezadovoljan Agim Čeku, za koga ... Kompletan tekst\nPOČETAK - Rođen je 25. avgusta 1974. godine u Zrenjaninu.\nDETINJSTVO - Detinjstvo je proveo u Ečki, gde je završio osnovnu školu, a kao srednjoškolac putovao je u Zrenjanin, gde je pohađao Srednju ekonomsku školu. Odmah zatim, kao devetnaestogodišnjak, otišao je ... Kompletan tekst\nUmetnici će dobiti povoljniji status\nDva dana pošto je Ministarstvo kulture objavilo da je sačinjen Nacrt zakona o kulturi, stručna i zainteresovana javnost sve više postavlja pitanja o tome ko su autoriteti koji su učestvovali u njegovom stvaranju. Neretko se mogu čuti i komentari o tome kako će proteći javna rasprava o njima, ali i pitanje šta novi zakon ... Kompletan tekst\nSeme budućih problema već sada seju neki od onih koji bi trebalo da pomognu uspehu pregovora. Zapadne sile, a posebno SAD, ne odustaju od ... dalje


PLATA BEZ ZANATA: Ovo možete da radite za platu VEĆU OD PROSEČNE u Srbiji, a da vam nije potrebna diploma! | Happy BSC portal\nPLATA BEZ ZANATA: Ovo možete da radite za platu VEĆU OD PROSEČNE u Srbiji, a da vam nije potrebna diploma!\nKada čujemo podatak da je prosečna plata u Srbiji oko 53.000 dinara, zapitamo se koja to zanimanja dižu prosek, kada znamo da nemali broj ljudi u privatnom sektoru zarađuje manje od proseka.\nMeđutim, sudeći po realnim zaradama koje poslodavci nude oglasima za posao, mnogi zanati mogu da vam donesu zaradu znatno veću od prosečne.\nKoje još poslove možete raditi sa fakultetom i zarađivati 100.000 ili više.


OPREZNO NA PUTEVIMA Jutarnja magla smanjuje vidljivost u dolinama Lašve i Drine - Srpskainfo\nJutarnja magla smanjuje vidljivost na dionicama uz rijeke Lašvu i Drinu, ali se saobraćaj i u Republici Srpskoj i u Federaciji BiH (FBiH) odvija bez dužih zastoja i vanrednih ograničenja, saopšteno je iz Auto-moto saveza Srpske.\nU toku su radovi na magistralnom putu od Modriče prema granici sa FBiH zbog čega je izmijenjen i režim odvijanja saobraćaja.\nRadovi su aktuelni i na auto-putu od Banjaluke prema Gradiški, zatim na magistralnim putnim pravcima na području Banjaluke, Kotor Varoša, Prijedora, Vlasenice, Broda, Prnjavora, dionicama Klašnice-Gornja Vijaka i Gornja Vijaka-Derventa, Drinjača-Milići-Vlasenica, od Modriče prema Doboju, Krupac-Bogatići u opštinama Istočna Ilidža i Trnovo.\nRežim u odvijanju saobraćaja izmijenjen je na regionalnim putevima Karakaj-Drinjača, Šekovići-Donje Caparde, Tedin Han-Križ, granica sa FBiH, Ukrina-Klupe u mjestu Šnjegotina, Ugljevik-Glavičice u rejonu Starog Ugljevika, a zbog klizišta se usporeno saobraća na regionalnom putu Ukrina-Gornja Vijaka.\nU FBiH će danas od 8.00 do 18.00 časova na magistralnom putu u Kiseljaku zbog asfaltiranja vozila saobraćati naizmjenično, jednom trakom.\nNa magistralnom putu Prozor-Jablanica saobraćaj zbog radova obustavljen u tunelu Jasen. Putnička i manja teretna vozila saobraćaju obilaznicom oko tunela, a vozila mase veće od sedam i po tona sa izuzetkom autobusa usmjeravaju se na alternativne pravce Mostar-Široki Brijeg-Posušje-Tomislavgrad-Kupres-Bugojno i Mostar-Sarajevo-Busovača-Novi Travnik-Bugojno.\nZbog radova na mostu u mjestu Reljevo na putu Jošanica-Rajlovac, kao i na mostu preko rijeke Drine u Goraždu saobraćaj je obustavljen i preusmjeren na alternativne pravce.\nUsporeno, zbog radova, saobraćaj se odvija na putevima Vitez-Travnik (Bila), Olovo-Kladanj (Olovske Luke), Tarčin-Konjic (kod mjesta Zukići), Pelagićevo-Srebrenik-Šićki Brod, Maglaj-Doboj (Mravići) i Livno-Kamensko.\nNa magistralnom putu Nemila-tunel Vranduk, zbog izvođenja neophodnih radova na gradilištu auto-puta, saobraćaj se obustavlja u noćnim časovima, od pola časa poslije ponoći do 5.00 časova ujutro.\nZa vrijeme obustave putnička vozila koriste lokalnu obilaznicu, dok vozila iznad sedam i po tona mogu koristiti alternativne pravce Doboj-Šićki Brod-Sarajevo i Žepče-Zavidovići-Olovo-Sarajevo.\nNa graničnom prelazu Hum nije dozvoljen ulazak u Crnu Goru, dok je granični prelaz Deleuša od ranije zatvoren zbog radova. Na graničnom prelazu Metaljka (Čajniče-Pljevlja) moguć je ulazak u Crnu Goru u periodu od 7.00 do 19.00 časova.\nUPOZORAVAJU SE VOZAČI NA OPREZ Magla smanjuje vidljivost, moguća poledica u toku noći


Politika - datum: 2019-05-19 BRAJOVIĆ SA AMBASADOROM REPUBLIKE KUBE Unaprijediće saradnju\nPredsjednik Skupštine Crne Gore Ivan Brajović primio je ambasadora Republike Kube Gustava Trista del Toda s kojim je razgovarao o mogućnostima za unapređenje odnosa i saradnje u oblastima od obostrane koristi za Crnu Goru i Republiku Kubu. Naglasivši da je Crna Gora posvećena razvoju prijateljskih odnosa koji se temelje na međusobnom uvažavanju sa svim državama, predsjednik Brajović je posebno istakao posvećenost razvoju parlamentarne saradnje.\nAmbasador Republike Kube je ocijenio da je Crna Gora stabilna država koja napreduje na svim poljima i sa kojom njegova zemlja želi da razvija prijateljske odnose. Ambasador Del Todo je predstavio planirane događaje u Podgorici, koji za cilj imaju bliže upoznavanje crnogorskih građana sa djelima kubanske kulture. Razmijenjene su i informacije o unutrašnjim prilikama u obje države.


Japanski premijer Abe za "novu epohu" u odnosima sa Rusijom, Putin podržava\nJapanski premijer Abe za „novu epohu“ u odnosima sa Rusijom, Putin podržava\nM. K. 3. septembra 2016. 08:04\nJapanski premijer Šinzo Abe pozvao je danas predsednika Rusije Vladimira Putina da pokrenu „novu eru“ u odnosima između njihovih zemalja, koje ugrožava teritorijalni spor još iz Drugog svetskog rata.\n„Hajde da okončamo ovu abnormalnu situaciju, koja traje već 70 godina, i da zajedno započnemo novu epohu u rusko-japanskim odnosima koja će trajati narednih 70 godina“, poručio je Abe Putinu u govoru nakon njihovog sastanka jutros u ruskom gradu Vladivostoku, prenela je agencija AFP.\nRuski predsednik je odgovorio da je njegova zemlja spremna da preduzme konkretne korake u cilju razrešenja sedamdesetogodišnjeg teritorijalnog spora.\n„Prošlost ne treba da bude prepreka za napredovanje. Moramo da smislimo kako ćemo razrešiti probleme koji nas sprečavaju da napredujemo“, istakao je Putin.\nJapanska firma nudi zaposlenima deo plate u bitkoinima\nOn je dodao da, iako je Rusija spremna da sprovede odlučne napore za rešenje spora, svi koraci moraju da budu detaljno osmišljeni.\nAbe je u obraćanju ekonomskom forumu u Vladivostoku danas takođe predložio Putinu da bi oni mogli da se sastaju u tom gradu jednom godišnje, kako bi razrešili nesuglasice.\nOdnosi Tokija i Moskve su zategnuti zbog spora koji datira još od kraja Drugog svetskog rata, kad su sovjetske trupe zauzele najjužnija Kurilska ostrva u Pacifiku, a koje Japanci zovu Severne teritorije.\nZbog tenzija te dve zemlje čak nisu ni potpisale mirovni sporazum kojim bi se formalno okončala neprijateljstva iz Drugog svetskog rata, a napetost u odnosima je ometala i trgovinske i investicione veze.\nVlasti Japana i Rusije već neko vreme rade na popravljanju odnosa, pa je Abe tako u svojoj drugoj poseti Rusiji ove godine, a Putin bi trebalo da poseti Japan u decembru.


TotalCar.rs » Nemačko ministartstvo saobraćaja tvrdi da Fiatov 2,0-litarski dizel poseduje “poništavajući” uređaj\nNemačko ministarstvo saobraćaja je zatražilo od Evropske komisije i italijanskih vlasti da obrate pažnju na 2,0-litarski, četvorocilindsarski dizel, jer su testiranja sugerisala da ova jedinica poseduje „poništavajući uređaj“. Po Rojtersu, pismo upućeno Evropskoj komisiji navodno spominje „nelegalnu upotrebu uređaja koji isljučuje sisteme tretmana izduvnih gasova“.\nNakon Volkswagenovog dizel skandala, institucije za zaštitu životne sredine su pažnju obratile i na druge dizel motore u potrazi za sličnim nedozvoljenim uređajima. Nemačke vlasti su testirale 2,0-litarski agregat u modelima Fiat 500X, Doblo i Jeep Renegade i navodno su utvrdili da se sistem tretmana izduvnih gasova isključuje nakon 20 minuta. Međutim, s druge strane, italijanski istražitelji nisu pronašli neregularnosti kada su sami testirali isti motor.\nNemačke vlasti su navodno pokušale da ispitaju problem direktno sa svojim italijanskim kolegama ranije ove godine, ali diskusije nisu išle u zadovoljavajućem smeru. Nemačka želi da Evropska komisija donese sud u vezi sa ovim sporom.\nFCA konstantno odbija da prizna prisustvo „poništavajućeg“ uređaja na svojim vozilima. Kompanija je čak izdala saopštenje, neposredno nakon izbijanja skandala sa Volkswagenom, u kojem uverava kupce da su njeni modeli testirani i da su u skladu sa vladajućim normama.\nNemačko ministarstvo saobraćaja nije prvo koje tvrdi da bi Fiatovi motori mogli da poseduju ilegalan softver. Firma po imenu „Emissions Analytics“ je obajvila izveštaj u aprilu da je emisija azotnih oksida Fiata 500X 12 puta veća od dozvoljenog. Ova grupa je obavila testove u realnom saobraćaju, ne u laboratoriji.\nOčigledno ćemo imati uskoro i nastavak ove priče.


Pušenje sprečava organizam da se bori protiv raka\nPušači imaju 40 odsto manje šansi da prežive bolest\nIstraživanja su pokazala da pušenje sprečava organizam da se bori protiv raka kože, ali i svih drugih oblika ove bolesti, jer ugrožava vaš imuni sistem. Zbog toga je bolje da na vrijeme prestanete sa ovom lošom navikom.\nPušači i bivši pušači imaju 40 odsto manje šansi da prežive ovu opaku bolest deset godina nakon dijagnoze, u odnosu na one koji nikada nisu pušili.\nVeza između pušenja i reakcije tijela na melanom, koji najčešće nastaje zbog izlaganja tijela suncu, je tek skoro pronađena.\n"Imuni sistem pušača radi donekle, ali nije sasvim efikasan, pogotovo ne koliko bi to bilo poželjno", kažu sa Univerziteta u Lidsu i dodaju da je jako važno da se ljudi oslobode ove loše navike, posebno ako se bore protiv raka kože.\n"Imuni sistem je kao orkestar sa više instrumenata. Ovo istraživanje sugeriše da pušenje može da naruši harmoniju, odnosno, orkestar će i dalje nastaviti da svira tako što će instrumenti raditi svaki za sebe", opisala je situaciju autor istraživanja profesor Džulija Njuton-Bišop.\nU studiji su korišćeni podaci o više od 700 pacijenata sa melanomom. Studija je objavljena u časopisu "Cancer Research" i okazala je da ljudi koji su pušili imaju za 40 odsto nižu stopu preživljavanja. Ljudi koji su imali bilo kakvu istoriju pušenja bili su izloženi većem riziku od umiranja od melanoma, a to ne moraju biti pušači u tom trenutku.\nMeđutim, istraživači nisu precizirali koliko cigareta utiče na zdravlje bilo koje osobe.\nIntersantno je i to da su u maloj grupe od 156 osoba za koje se činilo da genetički imaju bolji imuni sistem pušači imali četiri i po puta manje šanse da prežive nego nepušači.\n"Treba istaći da su pušači i dalje imali kakav takav odgovor imunog sistema na melanom, ali izgleda da je bio manje efikasan. Zato je važno za ljude sa ovom dijagnozom da više nikada ne zapale nijednu cigaretu", kaže Njuton-Bišop.\nNaučnici su i u prošlosti dokazivali da pušenje značajno oštećuje imuni sistem, ali se nikada nije dokazalo koje tačno hemikalije izazivaju poremećaj njegovog rada.\npušenje rak kože\nIskorijeniti pušenje u narednih 12 godina\nOko 10 hiljada ljudi godišnje umre u BiH od posljedica pušenja\nVažan korak ka konačnom prestanku prodaje cigareta\nFilip Moris snimio reklamu protiv pušenja\nU toku sanacija krova Muzeja savremene umjetnosti


“RAZGOVARAJMO O EVROPSKOJ UNIJI” - Jutarnji GLASnik\nU petak je u Rektoratu Univerziteta u Beogradu održana otvorena debata pod nazivom”Razgovarajmo o Evropskoj uniji”.\nDebati su prisustovali dekan Fakulteta političkih nauka prof. dr Dragan Simić, rektor Univerziteta u Beogradu prof. dr Ivanka Popovic i šef delegacije Evropske unije u Srbiji, Sem Fabrici.\nNeke od poruke koje su proistekle iz diskusije učesnika jasno nam stavljaju do znanja da učešće Srbije u EU integracijama mora biti jedno od najvažnijih prioriteta Srbije a članstvo u Evropskoj uniji mora biti strateški cilj.\nNa tom putu treba raditi na jačanju institucija i reformisanju društva tako da ono može pripadati velikoj evropskoj porodici, istakli su učesnici debate.\nSrbija je deo Evrope i to treba formalizovati pristupanjem Srbije Evropskoj uniji na što efikasniji način ali za to je potrebno vreme i ulaganje dodatnog napora, jedna je od poruka sa održane debate.\nKosovo nije jedini uslov za ulazak Srbije u EU a normalizacija odnosa Beograda i Prištine se mora ostvariti, rečeno je.\nTakođe je rečeno da sredstvo za borbu je dovoljno dugo bio mač i da se mač mora zameniti perom to jest znanjem.\nNavedeno je da treba povećati broj studenata u programu mobilnosti na evropskim univerzitetima i da je neophodno stvaranje uslova koji ce uspeti da zadrže mlade u Srbije.\nUčesnici su na kraju naveli da je najveći izazov sa kojim se danas suočava Evropska unija populizam, te da treba dodatno uložiti napore kako bi se izborili sa efektima i štetnim posledicama koje on sa sobom nosi.\nTagged debata, EU, EVROPSKA UNIJA, IVAN MILANOVIĆ, RAZGOVARAJMO O EVROPSKOJ UNIJI, SEM FABRICI, SRBIJA


SPS-JS-Zeleni: Šumadija srce Srbije\nKragujevčani 24/03/2022\tNo Comments\nZa SPS, Šumadija je uvek bila srce Srbije i kao patriotska koalicija uvek će voditi računa o nacionalnim i državnim interesima, voditi čvrstu nacionalnu politiku i nikada neće priznati nezavisnost Kosova.\nTakođe, ova koalicija će se i dalje boriti za prava radnika, rekao je u Kragujevcu Ivica Dačić, predsednik Socijalističke partije Srbije. Dačić je naglasio da koalicija žali zbog rata u Ukrajini, ali da zbog nacionalnih interesa ne možemo da uvodimo sankcije Rusiji, jer bi to štetilo odbrani teritorijalnog integriteta i suvereniteta zemlje. Koalicija okupljena oko Socijalističke partije Srbije i dalje će braniti državne i nacionalne interese na svom evropskom putu.\nPrevious Previous post: NEZAPAMĆEN ZLOČIN! 23 GODINE OD NATO AGRESIJE Solana dao znak, a Klark sproveo akciju: „Milosrdni anđeo“ 78 dana ubijao decu i razorio Srbiju!￼\nNext Next post: Kragujevčani uglavnom ne znaju za Vučićev miting u subotu


Italija Archives - Page 20 of 22 - MaxSport\nIZNENADJUJUĆI POTEZ : Proslavljeni reprezentativac POTPISUJE za petoligaša?!\nFudbalItalijaStrani fudbal March 2, 2017 0\nU pitanju je Sampijerdareneze Nekadašnji italijanski fudbalski reprezentativac Antonio Kasano blizu je odluke da povuče iznenađujući potez i do kraja sezone igra za italijanskog petoligaša Sampijerdareneze. Kako navodi lokalni “Il Sekolo XIX”, Kasano želi da pređe u klub iz Ðenove kako bi se vratio u takmičarski ritam i na... Čitaj još\nPONOVO POGODIO: Zašto ON NE IGRA u reprezentaciji!?\nFudbalItalijaStrani fudbal March 1, 2017 0\nSergej Milinković Savić od večeras će još više prirasti za srce ”Lacijalima”! U Rimu se večeras igra utakmica između Lacija i Rome, ljutih gradskih rivala u polufinalu Kupa Italije, a ”Nebesko plavi” su poveli posle pola sata igre. Strelac za Lacio bio je naš mladi reprezentativac Sergej Milinković Savić,... Čitaj još\nMediji na Apeninima tvrde da je sve dogovoreno. Italijanski mediji jutros kao ekskluzivu donose da je Antonio Konte pristao na ponudu Intera. Navodno su ga Kinezi ubedili novcem, on se složio da za platu od 15 miliona evra na kraju sezone pređe u Inter. Naravno, uslov je da Saningovi... Čitaj još\nREVOLUCIJA U MILANU : A od gazdi 350.000.000 za pojačanja!\nKinezi će uložiti veliki novac u Rosonere Moćna kineska investitorska grupa koja će uskoro zvanično kupiti Milan za 740.000.000 evra uložiće u prve tri godine oko 350.000.000 evra za pojačanja! Već za sledeće leto planira se kupovina dve zvezde Real Madrida. U pitanju su Alvaro Morata i Isko, a... Čitaj još\nSRBIN PONOVO UZDRMAO ITALIJU: On baš nema dlake na jeziku!\nFudbalItalijaStrani fudbal February 26, 2017 0\nTrener Torina Siniša Mihajlović ponovo je uzdrmao Italiju govoreći bez “dlake na jeziku” o sebi, Torinu, ali i Klaudiju Ranijeriju. Za početak, osvrnuo se na kritike na račun Torina, koje su sve češće u lokalnim medijima. “Ovih dana piše se svašta o Torinu, da su ovde samo ruševine”, počeo... Čitaj još\nŠTA SE DEŠAVA SA SUDIJAMA U SERIJI A: Sporni penali obeležili popodne!\nZanimljivo popodne u Italiji, u okviru 26. kola Serije A. Milan i Lacio do bodova stigli posle jedanaesteraca o kojima će još biti priče. Milan je gostovao ekipi Sasuola i s obzirom na ono što smo videli na terenu zasluženo odneo sva tri boda, ali je problematičan način na... Čitaj još\nSLIKA KOJA JE ZAPALILA INTERNET: Ugovoren MEGA transfer? (FOTO)\nFudbalItalijaStrani fudbal February 25, 2017 0\nPisali su danas gotovo svi svetski listovi i portali da gazda Suning grupe, a samim tim i Intera – Žang Đindong stiže u Španiju da pregovara sa čelnicima La Lige oko TV prava za kinesko tržište, te da će se kasnije tajno sastati sa Florentinom Perezom i razgovarati oko... Čitaj još\nBOMBA : Inter PREGOVARA sa Realom oko DOLASKA superstara\nNovi vlasnik “Neroazura” će biti na tribinama na meču Intera i Rome, ali to nije jedini razlog njegovog dolaska u Evropu. Žang Đindong, vlasnik milanskog Intera, posmatraće vrlo važan duel njegovog tima sa “Vučicom” u okviru Serije A sa tribina. I pored toga što je predstojeći meč Intera veoma... Čitaj još\nFudbalItalijaStrani fudbal February 24, 2017 0\nPoznato je da je došlo du sukoba između trenera Juventusa Masimilijana Alegrija i defanzivca Leonarda Bonućija, ali novost je da je bilo i fizičkog obračuna Italijanska Gazeta delo Sport tvrdi da su se Bonući i Alegri potukli posle utakmice protiv Palerma (4:1) 17. februara. Ovaj list navodi da su... Čitaj još\nDOGOVORENO : Juventus do kraja nedelje DOBIJA pojačanje\nDobro obavešteni izvori tvrde da je sve gotovo. Fudbaler Boke Juniors Rodrigo Bentankur do kraja nedelje bi trebalo da kompletira transfer u redove Juventusa. Novinar Đanluka Di Marsio je potvrdio da će Juventus iskoristiti pravo preče kupovine mladog 19-godišnjaka, koje je potpisano u sklopu transfera Karlosa Teveza u redove... Čitaj još


Za inicijativu, koju je ranije odobrio Predstavnički dom, već je glasao 51 od 100 senatora.\nKako se navodi, paket uključuje vojnu, ekonomsku i humanitarnu pomoć Ukrajini, kao i razna izdvajanja, na ovaj ili onaj način povezana sa situacijom u tom zemlji. Kongres je povećao iznos do skoro 40 milijardi u odnosu na 33 milijarde, koje je prvobitno tražio Bajden.\nBela kuća, Stejt department i Pentagon apelovali su na zakonodavce da požure, upozoravajući da će do 19. maja biti iscrpljene finansijske mogućnosti za pomaganje Ukrajini. Protiv predloga zakona bio je republikanac Rend Pol, koji je zahtevao da se veću kontrolu potrošnje sredstava.\nAmerika vojna pomoć rat u Ukrajini Ukrajina rat SAD vesti\n26. 06. 2022. u 07:15 >> 21:33\nTURSKA PRAVI SVOJU PODMORNICU: Biće ugrađeni napredni borbeni sistemi\n26. 06. 2022. u 19:42


Počinje borba za trofej Kupa Srbije - Sportske.net\nPočinje borba za trofej Kupa Srbije\nZa Kup Srbije "Svetozar Gligorić", koje se u Kraljevu igra od 16. do 22. maja, prijavljeno je 13 ekipa, saopštio je Šahovski savez Srbije (ŠSS).\nPored branioca Kupa, kragujevačke ekipe Vodovod-Radnički, prijavljeni su prvoligaši Jugović iz Kaća, Novosadski ŠK, Metalac Takovov iz Gornjeg Milanovca, beogradska Lasta i domaćin Sloga.\nPravo učešća na prošlogodišnjem takmičenju izborili su Srbobran, VŠK 2005 iz Valjeva i Stara Pazova, a kroz kvalifikacione turnire još čačanski Borac, Goč iz Vrnjačke Banje, Omladinac iz Novih Banovaca i Trepča iz Kosovske Mitrovice.\nZanimljivo je da je pravo učešća po nekoliko osnova imalo 30 ekipa iz Srbije, Vojvodine i sa Kosova, a da je učešće na turniru u Kraljevu potvrdilo tek njih 13, što se tumači tepkom materijalnom situacijom u kojoj se nalate šahovski klubovi.\nNekoliko godina ne igra se Kup za ženske ekipe, pa je beogradski BAS, višestruki državni prvak učestvovao na muškom turniru.


Među bizarnim tvrdnjama, Tompson je kazala kako joj je 37-godišnja muzička zvezda ubila kućnog ljubimca. Sudija koji je radio na ovom slučaju odbio je zahtev Kimberli Tomson za zabranu prilaska. Ona je takođe rekla i da se zvezda bavi crnom magijom i prisluškivanjem.\nBijonse nije komentarisala ovaj slučaj, već je nastavila svoju koncertnu turneju sa suprugom Džej-zijem. Njen poslednji koncert, kada je reč o ovoj turneji, biće održan 4. oktobra u Sijetlu.\nRUSIJA IZNELA ŠOKANTNE OPTUŽBE "Postoji mogućnost da je ruski dobrovoljac u vojsci Luganske Narodne Republike UBIJEN U ZATVORU"


Evropska sedmica sporta u organizaciji Olimpijskog komiteta Bosne i Hercegovine | Radio Miljacka\nEvropska sedmica sporta u organizaciji Olimpijskog komiteta Bosne i Hercegovine\nU sklopu realizacije projekta „EU4Youth – European Week of Sport Beyond Borders in the Western\nBalkans“, kojeg sufinansira Evropska Unija, Olimpijski komitet Bosne i Hercegovine u mjesecu septembru\nobilježava Evropsku sedmicu sporta kroz organizaciju niza aktivnosti i sportskih događaja.\nEvropska sedmica sporta je inicijativa Evropske komisije za promovisanje sporta i tjelesne aktivnosti u\ncijeloj Evropi pod sloganom #BeActive. Stoga i Olimpijski komitet Bosne i Hercegovine ima za cilj promociju i podizanje svijesti o neophodnosti povećanja bavljena fizičkom aktivnošću i sportom kod šire publike diljem Bosne i Hercegovine.\nPrvi događaj School Run održat će se 19. septembra u Sarajevu, sa početkom u 09:30 u ulici Ferhadija,\nispred znaka Sarajevo Meeting of Cultures. Ovaj događaj će se organizovati zajedno sa Udruženjem\nMarathon Sarajevo, sa ciljem podizanja svijesti o koristima sporta i fizičke aktivnosti među mlađom\npopulacijom. Utrka je otvorena za osnovce i srednjoškolce, a za istu se možete registrovati putem web stranice Udruženja Marathon Sarajevo.\nNa travničkom stadionu se družimo 25. septembra sa početkom u 10:30 sati, u organizaciji Edukacijskog\ncentra PS MAYA i Opštine Travnik. Taj dan svi učesnici će imati priliku okušati se u više sportova kroz niz\nsportskih aktivnosti, a učešće je otvoreno za sve uzrasne kategorije, jer sport ima moć da okupi pojedince svih generacija u jedinstvenom smislu zajednice, doprinese ličnoj sreći i poboljšanju mentalnog i fizičkog zdravlja.\nUčešće na sve događaje u okviru Evropske sedmice sporta je besplatno, ali usljed trenutnih restriktivnih\nmjera, molimo sve zainteresovane da prate društvene mreže Olimpijskog komiteta BiH gdje će biti naznačena informacija kako i na koji način je moguće se prijaviti.\nPodsjećamo vas na Nagradnu igru na Instagram profilu OK BiH gdje učesnici imaju priliku da osvoje jednu od vrijednih nagrada - biciklo, role ili set za planinarenje.


Četiri gola Ronalda, dva Mesija 23.Okt.2010, 22:15, Izvor: B92\nFudbaleri Real Madrida i Barselone zabeležili su pobede u prvim mečevima osmog kola španske Primere, dok je Valensija poražena.Barsa je pobedila Saragosu u gostima sa 2:0, a Real Rasing iz Santandera na svom terenu sa ubedljivih 6:1. Maljorka je sa 2:1 iznenadila "slepe miševe" na Mestalji.Duele u Saragosi i Madridu obeležili su Leo Mesi i sjajni Kristijano >> Pročitaj celu vest na sajtu B92 << Ronaldo. Mesi je bio strelac oba gola Barse u Saragosi, dok je Ronaldo postigao čak četiri gola protiv Santandera. Aktuelni prvak Španije, Barselona, dugo je lomio otpor "fenjeraša", a to mu je konačno pošlo za rukom u 42. minutu kada je Mesi iskoristio asistenciju Davida Vilje.Saragosa je od 47. minuta imala desetoricu fudbalera na terenu, pošto je crveni karton zbog oštrog prekršaja na Daniju Alvešu zaradio Leonardo Poncio.Brojčanu prednost Barselona je iskoristila u 66. minutu, kada je Mesi bio najsnalažljiviji ispred protivničkog gola. Reprezentativac Srbije Ivan Obradović odigrao je celu utakmicu za Saragosu, koja još nije zabeležila pobedu u prvenstvu.Na duelu u Madridu, Murinjov tim je pokazao da je trenutno nezaustavljiv. Goste iz Santendera otvorio je Iguain u 10. minutu, a onda je usledila serija Kristijana Ronalda koji je u periodu od 15. do 55. minuta postigao četiri gola i tako napunaio mrežu gostiju. Do kraja su se u strelce upisali i Ozil na jednoj, odnosno Diop na drugoj strani za konačnih 6:1.Real nakon ove pobede vodi na tabeli sa 20 bodova, jednim više od Barse.Primera, osmo kolo:Saragosa – Barselona 0:2 (0:1)Mesi 42, 66Real Madrid – Santander 6:1 (3:0)Iguain 10, Ronaldo 15, 27, 48, 55p, Ozil 64 - Diop 74Valensija – Maljorka 1:2 (0:2)Soldado 36p – Kastro 7p, 29nedelja:Almerija – ErkulesEspanjol – LevanteHetafe – SportingOsasuna – MalagaSevilja – BilbaoViljareal – Atletiko Madrid ponedeljak:Sosijedad – La Korunja\nĐiro d’Italija: Viskonti opet slavio, Nibali čuva roze majicu\n23.Okt.201023.Okt.2010: Sport23.Okt.2010: B92Dan pre: 22.Okt.2010Dan pre: SportDan pre: B92Dan posle: 24.Okt.2010Dan posle: SportDan posle: B92


> Dešavanja > Beograd > Obrazovanje / Nauka > Žene, preduzetništvo i informacione tehnologije\n26 jul - 26 sep 2018 / Srbija\nFrancuska se angažuje – Međunarodni konkurs\nMeđunarodni konkurs za 2018. godinu, odnosi se isključivo na preduzetničke projekte koji imaju socijalne posledice na društvo i povezuju žene i informacione tehnologije. Nosioci projekata treba da budu žene ili da se projekat odnosi na njih ili na probleme sa kojima se one suočavaju.\nMogu da konkurišu sve strukture koje se bave socijalnom ekonomijom: udruženja, fondacije ili socijalna preduzeća. Sedište ovih orgqnizacija mora da bude u nekoj od 250 zemalja u kojima je na snazi program Ujedinjenih nacija za razvoj. Svaka organizacija mora da je aktivna minimum 2 godine, dok njen budžet treba da bude veći od 25.000 evra. Jezik na kome se konkuriše je francuski.\nEvaluaciju projekata vrše nezavisni članovi komisije na osnovu 5 kriterijuma: socijalni impakt projekta, socijalna inovacija, mogućnost delovanjana na širem polju, dokazana efikasnost. Komisija će odabrati 5 kandidatkinja ili kandidata od kojih će svako dobiti: pomoć shodno potrebama (koja uključuje i 2 radna putovanja u Francusku od nedelju dana), dozvolu da ponese ime brenda « La France s’engage », kao i finansijsku podršku za realizaciju projekta u iznosu od 20.000 evra.\n26. juli 2018: otvaranje konkursa, i popunjavanje on-line formulara\n26. septembar 2018: zatvaranje konkursa\noktobar 2018: razmatranje kandidatura\nod 24. oktobra do 22. novembra 2018: kratka prezentacija finalista preko audio konferencija\nmart 2019: dodela nagrada u Parizu


RITE „Ugljevik“ plaća osam miliona KM zbog štetne odluke Mikerevićeve Vlade! @ InfoBijeljina \nRITE „Ugljevik“ plaća osam miliona KM zbog štetne odluke Mikerevićeve Vlade!\nBANJALUKA - Vrhovni sud Republike Srpske donio je konačnu presudu kojom je Rudnik i Termoelektrana „Ugljevik“ obavezani da firmi „Šico and company“ iz Bijeljine isplati 1,2 miliona KM, odnosno ukupno sa zakonskom zateznom kamatom oko 2,4 miliona KM, za na\nOsim ove presude, u toku su još dva sudska procesa koji su po istom osnovu protiv RiTE „Ugljevik“ pokrenule firme „Terex-inženjering“ takođe iz Bijeljine i „Continental“ iz Ugljevika, tako da bi ukupna cifra koju bi RiTE „Ugljevik“ trebao da plati za nikada izvršene poslove, kako saznajemo, mogla da dostigne osam miliona KM.\nPravna zavrzlama u ovim sporovima, koja je traje punih 12 godina, počela je nakon što je RiTE „Ugljevik“ 2003. godine u postupku javne nabavke za izvođenje pomoćnih radova na površinskom kopu „Bogutovo Selo“, izabrao ove tri firme kao najpovoljnije, ali ugovori sa njima nisu zaključeni zato što je Vlada RS zadužila RiTE „Ugljevik“ da proizvodnju uglja i otkrivke do kraja te godine vrši sopstvenom mehanizacijom.\nPreduzeće „Šico and company“ podnijelo je tužbu protiv RiTE „Ugljevik“ još 2005. godine, a ona je od tada „šetala“ od suda do suda, da bi Vrhovni sud RS 19. januara ove godine, odlučujući o reviziji koju je RiTE „Ugljevik“ uložio protiv presude Višeg privrednog suda u Banjaluci, odlučio da je ona neosnovana i donio presudu u korist tužioca.\nU obrazloženju presude Vrhovnog suda u korist firme „Šico and company“, koja je u posjedu CAPITAL-a, navedeno je da je obavezi zključenja ugovora prethodio postupak po raspisanom tenderu i izbor najpovoljnijih ponuđača, među kojima je i tužilac, o čemu je i obaviješten od strane RiTE.\n„Izjava o prihvatanju ponude proizvodi pravno dejstvo u trenutku kada je ponuđač primio, pa opoziv ponude nakon toga nije moguć. Iz toga proizilazi obaveza potpisivanja ugovora, a s obzirom da do toga nije došlo, krivicom tuženog, tužiocu pripada pravo da traži naknadu štete“, navodi se u presudi i dodaje da nema ni dokaza da je zaključak Vlade, nakon čega je kompletan postupak i obustavljen, dostavljen tužiocu, tako da obrazloženje RiTE „Ugljevik“ da bi taj ugovor i da je zaključen bio raskinut u roku od 30 dana kako je navedeno u ugovoru koji nije potpisan, nema uticaja na odluku suda.\nNegativne posljedice na poslovanje RITE\nDirektor RiTE „Ugljevik“ Đorđe Popović je za CAPITAL rekao da su u ovom preduzeću iznenađeni ovakvim ishodom i da će preduzeti sve preostale pravne lijekove protiv ovakve presude.\n„Nema sumnje da će se eventualno izvršenje ove presude negativno odraziti na poslovanje rudnika i termoelektrane“, naglasio je Popović.\nU RiTE „Ugljevik“ ranije su istakli da su sve radnje koje su do tada preduzete u postupku javne nabavke imale karakter pregovora i da nisu bili definisani svi bitni elementi eventualnih budućih ugovora. Oni su tada upozorili na različito postupanje sudova u istim predmetima.\nAdvokat: Ovo je konačno\nPravni zastupnik firme „Šico and company“ i druge dvije firme koje su tužile RiTE „Ugljevik“ Faik Muhić kaže za CAPITAL da RiTE mogu još podnijeti apelaciju Ustavnom sudu BiH, ali da i tu očekuje odluku u korist njegovog klijenta.\n„Ustavni sud je već u dva navrata, u predmetima „Terex-inženjering“ i „Continental“, zauzeo stanovište koje je na tragu ove odluke Vrhovnog suda RS“, rekao je Muhić.\nOn je istakao da je u predmetu „Terex-inženjering“ donesena prvostepena presuda kojom je odbijen tužbeni zahtjev, na šta je uložio žalbu koja se trenutno nalazi na rješavanju kod Višeg privrednog suda u Banjaluci.\n„U slučaju „Continental“ donesena je prvostepena presuda kao u predmetu „Šico and company“, na šta je rudnik uložio žalbu tako da se i taj predmet rješava na Višem privrednom sudu u Banjaluci. Očekujem da će presude i u ovim predmetima biti u našu korist, jer se radi o apsolutno identičnom pravnom i činjeničnom stanju“, naglasio je Muhić i dodao da je u ova tri slučaja, a povodom jednog tendera, u proteklom periodu doneseno minimalno 12 presuda, dok je u dva navrata Ustavni sud odlučivao o apelacijama.\nOdluka Vlade koja će Republiku Srpsku odnosno RITE Ugljevik sada koštati više od osam miliona KM donesena je 2003. godina kada je premijer bio Dragan Mikerević. Ministar privrede, energetike i razvoja bio je Milan Bogićević a ministar finansija Simeun Vilendečić koji su prethodno dali saglasnost Vladi da donese štetni zaključak koji će nakon 12 godina građani Srpske platiti milionima.\nIgor Vukajlović iz Udruženja „Tender“ smatra da je presuda Vrhovnog suda RS potpuno logična. „Potpuno je normalno da firma koja pobjedi na javnom pozivu angažuje resurse za obavljanje posla i na kraju ga ne dobije, dobije obeštećenje zbog izgubljene dobiti“, kaže Vukajlović. On podsjeća da je Zakon o javnim nabavkama BIH stupio na snagu u Srpskoj dvije godine nakon što se ovaj slučaj desio, ali to nije bitno jer su i prije njegovog usvajanja državni organi i institucije bile dužne da provode postupke javnih nabavki i poštuju direktive EU iz te oblasti.\nZa 12 godina 13 presuda\nPrva presuda u sporu „Šico and company“ i RiTE „Ugljevik“ donesena je 2007. godine kada Osnovni sud u Bijeljini odbio tužbeni zahtjev. Na to se tužilac žalio Višem privrednom sudu u Banjaluci koji je u decembru 2010. usvojio žalbu i ukinuo presudu Osnovnog suda u Bijeljini te predmet vratio na ponovno suđenje.\nSpor je nakon toga nastavljen pred Okružnim privrednim sudom u Bijeljini koji je polovinom 2011. donio presudu u korist firme „Šico and company“. Na to se žalio RiTE „Ugljevik“, a odlučujući po njihovoj žalbi Viši privredni sud u Banjaluci je krajem 2012. uvažio žalbu i odbio kao neosnovan zahtjev tužioca za naknadu štete u iznosu od 1,24 miliona KM sa zakonskom kamatom.\nProtiv te presude tužilac je potom izjavio reviziju, a Vrhovni sud RS je u februaru 2014. godine usvojio žalbu i predmet vratio na ponovno suđenje Višem privrednom sudu u Banjaluci koji je u maju 2014. godine usvojio žalbu tuženog i predmet ponovo vratio sudu u Bijeljini.\nU ponovnom postupku Okružni privredni sud u Bijeljini je u februaru 2015. godine donio presudu u korist firme „Šico and company“ i obavezao RiTE „Ugljevik“ da joj isplati odštetu i iznosu od 1,19 miliona KM sa zakonskom kamatom. RiTE se i na to žalio Višem privrednom sudu u Banjaluci koji je u aprilu prošle godine žalbu odbio i potvrdio presudu suda u Bijeljini. RiTE je zatim uložio i reviziju koju je na kraju Vrhovni sud odbio kao neosnovanu.\nU Republici Srpskoj i Federaciji BiH /FBiH/ danas će biti pretežno oblačno sa te ...\nPOLITIKA U BiH I DALJE "MUŠKI" POSAO Među kandidatima za (grado)načelnika samo sedam odsto žena


Slobodan Vasković - Sa druge strane...: Dodikov spasonosni plan: smjena Džombićevog kabineta, raskid platforme sa SDS-om, hapšenje socijalista...\nDodikov spasonosni plan: smjena Džombićevog kabineta, raskid platforme sa SDS-om, hapšenje socijalista...\nNarednih deset dana biće ključni za dalji razvoj političkih odnosa u Republici Srpskoj: Milorad Dodik osmislio je detaljan plan za koji smatra da će zaustaviti dalji pad njegovog, kao i rejtinga Saveza nezavisnih socijaldemokrata. Plan, između ostalog, predviđa promjenu Vlade RS, prekomponovanje skupštinske većine, raskid odnosa sa SDS-om na nivou BiH, te brojna i veoma krupna kadrovska pomjeranja, bolje rečeno čistku.\nMilorad Dodik već je najužem stranačkom vrhu saopštio da će smijeniti Vladu RS. O tome su, osim funkcionera iz vrha stranke, obaviješteni i ključni ljudi iz poslaničkog kluba SNSD-a, kako u Narodnoj skupštini RS, tako i u parlamentu BiH.\nDio scenarija za smjenu Vlade RS je i najavljeno obraćanje Milorada Dodika Narodnoj skupštini RS. Pismeni Dodikov zahtjev za obraćanje poslanicima već je primio Igor Radojičić, predsjednik Skupštine.\nOn bi pri obraćanju Narodnoj skupštini mogao zatražiti da se poslanici izjasne o povjerenju Vladi RS, i da se na taj način sruši cijela Vlada RS izglasavanjem nepovjerenja Džombićevom kabinetu. Poslanicima SNSD-a bilo bi gotovo nemoguće da se pred najširim auditorijem suprotstave zahtjevu lidera.\nOva opcija je u igri, ako Džombić odbije dati sam ostavku, kada to od njega Dodik zatraži. To je sasvim realno, jer Džombić nema namjeru da odstupi, uprkos brojnim javnim atacima Dodika na njegov integritet (rješavanje dugova poljoprivrednika, problema čistačica u KBC, štrajka u pravosuđu...)\nDodik na raspolaganju ima mogućnost i da 20 poslanika SNSD-a pokrene inicijativu za smjenu, nakon čega može tražiti Džombićevu ostavku, a ukoliko to premijer odbije, može ga, u skladu sa Ustavom i zakonom, razriješiti. Dodik ovu opciju temeljno priprema sa navjernijim poslanicima stranke i sasvim je moguće da je kombinuje sa svojim obraćanjem parlamentu.\nKomunikacija između Dodika i Džombića proteklih godinu dana je na minimumu, a u poslednje vrijeme nema je uopšte.\nSmjeni Vlade RS usprotivili su se Nebojša Radmanović, Igor Radojičić i Željko Mirjanić, smatrajući (pravilno) da promjena ne donosi ništa, jer izvršna vlast, ma ko je vodio, malo šta može učiniti u ambijentu teške ekonomske krize.\nNjihovu argumentaciju Dodik je vrlo brutalno odbio riječima: „Nisam došao da čujem vaše mišljenje, već da vam kažem šta ću uraditi“.\nKadrovska križaljka je, manje više, već popunjena: Aleksandra Džombića trebala bi zamijeniti Željka Cvijanović, najposlušnija i najodanija Dodikova saradnica, omražena kod svih drugih u SNSD-u.\nZorana Tegeltiju na poziciji ministra finansija trebalo bi da zamijeni Dalibor Tomaš, brat blizanac nedavno imenovanog direktora Fonda zdravstva Darka Tomaša.\nUmjesto Stanislava Čađe na mjesto ministra unutrašnjih poslova zasjeo bi Zoran Mandić, načelnik kriminalističke uprave u MUP-u RS.\nVladu RS bi napustio i ministar prosvjete Anton Kasipović, a na njegovo mjesto došao bi Edi Haneš, direktor Poljoprivredne škole u Banjaluci, poznat po kriminalnim ugovorima o zamjeni zemljišta ove škole u gradu Banjaluci za seosko u Ivanskoj, Bakincima i drugim selima kod Banjaluke i Laktaša.\nDodik namjerava da iz Vlade RS potpuno izbaci kadrove Socijalističke partije Petra Đokića i Goranu Zlatković, tako da bi novu skupštinsku većinu činili samo kadrovi SNSD-a, DNS-a i stranaka sa centralom u Sarajevu.\nNakon toga socijalisti bi se našli na udaru institucija i „borbe protiv kriminala i korupcije“.\nDio velikih promjena, za koje vjeruje da će zaustaviti njegov pad, ne bi završio na promjeni Vlade RS, već bi Dodik „počistio“ i Dragana Davidovića sa mjesta direktora RTRS-a, a na njegovo mjesto doveo Draška Milinovića, šefa kabineta Predsjednika RS.\nPosljednja stavka ovog plana je raskid partnerstva sa SDS-om u zajedničkim organima BiH. Dodik ima namjeru da ne traži smjenu Mirka Šarovića sa ministarskog mjesta u Savjetu ministara BiH, smatrajući da bi na taj način mogao izazvati podjelu unutar SDS-a.\nArhitekta ovog Dodikovog „spasonosnog plana“ je crna eminencija vlasti Slavko Mitrović, koji je Dodika ubijedio da pomenutim potezima u potpunosti vraća sve konce u svoje ruke. Mitrović je najveći zagovornik dovođenja Željke Cvijanović na čelo Vlade RS, svjestan njene nekompetentnosti, što mu je (s pravom) siguran dokaz da će je biti mnogo lakše kontrolisati nego Džombića. Za cijeli ovaj plan Dodik je dobio i podršku Slobodana Stankovića, te još nekolicine bliskih mu tajkuna.\nDodik je već krenuo u realizaciju ovog plana, a narednih desetak dana će biti ključni za njegovo sprovođenje: samo snažan otpor Radmanovića i Radojičića može dovesti do njegove obustave. Pod uslovom da ovaj dvojac ima ikakvu snagu unutar stranke.


– Posted on decembar 19, 2017Posted in: Aktuelno, Kultura\nVeče posvećeno Milunki Savić, srpskoj heroini iz Balkanskih ratova i Prvog svetskog rata i ženi sa najviše odlikovanja u istoriji ratovanja, održano je i prepunoj sali parohijskog doma u Sremskoj Mitrovici.\nPromovisana je knjiga Milana Bogojevića „Milunka Savić – ordenje i ožiljci“, a u programu su učestvovali Branko Stanković, autor TV emisije „Kvadrature kruga“, novinar Mihajlo Medenica, mitrovački književnik Mikica Ilić i dr Dimitrije Stojšić.\nMilunka Savić je rođena u Koprivnici kod Raške, a početkom balkanskih ratova 1912. godine ona se, prerušena u muškarca, kao dobrovoljac Milun Savić, našla kao vojnik u Drinskoj diviziji.\nPočetkom januara 1916. u vreme povlačenja Srpske vojske u Prvom svetskom ratu, bila je teško ranjena, pa je potom upućena u Bizertu na oporavak.\nKada je rat završen, Milunka se 1927. zaposlila u Hipotekarnoj banci, i to kao čistačica.\nOdgajila je tri usvojenice – jedno zaboravljeno dete sa železničke stanice u Stalaću, sestru od ostarelih ujaka i ujne i jednu sirotu devojku iz Dalmacije.\nMilunka Savić je četiri puta ranjavana u borbama za slobodu otadžbine i postala je najodlikovanija žena Velikog rata. Nosilac je sedam odlikovanja među kojima su vojnička zlatna Karađorđeva zvezda sa mačevima, Zlatna medalja za hrabrost “Miloš Obilić”, francuska oficirska Legija časti.


Bajkovito italijansko selo nudi sedam dana besplatnog odmora - NOVA portal\nPutovanja Autor:Božica Luković06. jul. 202014:55\nDeAgostini / Alamy / Alamy / Profimedia\nItalijansko selo pokrenulo je projekat "Priuštite sebi Molise", pri kojem nudi turistima besplatan odmor od sedam dana u nekoj od praznih kuća\nJedno selo u Italiji, koje se nalazi u regiji Molise 2 sata udaljenoj od Rima, nudi besplatan odmor u nekoj od praznih kuća u ovom mestašcu.\nKako piše Punkufer.hr, u pitanju je selo San Đovani in Galdo na jugu zemlje, a u njemu možete provesti 7 dana besplatno u periodu između jula i oktobra. Ovaj projekat su pokrenuli zbog problema koji muči i mnoga druga manja mesta u Italiji – to je opadanje broja stanovnika, jer se mladi sve više sele u veće gradove.\nStanovnici koji odlaze iza sebe su ostavili brojne prazne kuće, koje su sada postale idealan smešaj za sve koji žele miran odmor. Selo je samo na 40 minuta udaljeno od obale Jadranskog mora, a pored toga okruženo je brojnim prirodnim lepotama.\nJoš povoljnih ponuda iz Italije:\nOvaj projekat je osmislio Enco Luogo, lokalni aktivista koji pokušava da oživi ovo selo i učini ga poželjnom turističkom destinacijom. Njegova ponuda za turiste važi do 3. oktobra. On je za britanski Telegraf izjavio:\n„Zbog decenija iseljavanja iz naše regije postoje kuće u selima koje zjape prazne. To su lepa, ali prazna sela, pa smo na ovaj način odlučili da pomognemo u njihovom popunjavanju, ali i da privučemo turiste u Molise“.\nUkoliko ste dovoljno hrabri da putujete u Italiju usred korona krize, možete se prijaviti tako što ispunite ovaj obrazac. U njemu morate da navedete zbog čega želite da posetite regiju Molise, a svoju prijavu šaljete na mejl adresu koju možete da pronađete na ovom sajtu. Jedna prijava važi za maksimalno pet osoba.\nMožda vaša sledeća avantura bude baš u ovom delu prelepe Italije – ako rešite da se prijavite, želimo vam sreću!\nBesplatan boravakbesplatan odmorBesplatan smeštajItalijaMolisteSeloturizam


Srbijagas traži od Vlade da dug od 1,1 milijardu evra pretvori u vlasništvo; veliki deo duga bez objašnjenja | Insajder\nSrbijagas traži od Vlade da dug od 1,1 milijardu evra pretvori u vlasništvo; veliki deo duga bez objašnjenja\nPrema saznanjima Insajdera Javno preduzeće Srbijagas dostavilo je Ministarstvu finansija predlog finansijske stabilizacije tog preduzeća. Rukovodstvo Srbijagasa traži da se dug tog javnog preduzeća od 1,1 milijardu evra prema državi jednostavno pretvori u vlasništvo države. To je ujedno i priznanje Srbijagasa da nije u mogućnosti na drugi način da izmiri ove dugove. S druge strane, država uporno oprašta dugove ovom javnom preduzeću, odobrava nova zaduživanja uz garancije iz budžeta, bez kontrole kako je novac zaista potrošen i jasne računice šta je opravdan dug, a šta je posledica zloupotreba.\nNovinari Insajdera došli su do dopisa koji je direktor Srbijagasa Dušan Bajatović uputio Ministarstvu finansija u kojem se predlaže način “regulisanja međusobnih odnosa Republike Srbije i Srbijagasa”. Zahtev se odnosi pre svega na dugove koje je država, umesto Srbijagasa, plaćala bankama i Naftnoj industriji Srbije, a koje bi javno preduzeće trebalo da vrati državi. Sve ovo bilo je moguće jer se Srbijagas zaduživao uz garancije iz budžeta, što znači da je država morala da plaća dospele obaveze jer Srbijagas ne može.\nU dopisu Vladi navodi se da je ovakvo rešenje “u interesu finansijske stabilizacije i konsolidacije preduzeća” i to do kraja 2018. godine kako bi u završnim bilansima “potvrdilo načelo stalnosti poslovanja” Srbijagasa.\nKao argument navode i to da je konverziju duga u kapital države u javnom preduzeću predložila revizorska kuća koju je predložila Svetska banka u postupku finansijskog restrukturiranja Srbijagasa, kao i ona koju je angažovao sam Srbijagas.\nReč je o manevru koji u suštini znači da država u ime građana Srbijagasu oprašta dug, a da istovremeno nadležne institucije nisu utvrdile kako je tačno dug nastao, odnosno kako je novac potrošen.\nSrbijagas od države traži oprost 1,1 milijardu evra\nU predlogu rešenja finansijske krize javnog preduzeća, Srbijagas konstatuje da ukupan dug prema državi na dan 31.10.20118. iznosi 131.499.977.573 dinara, što je prema kursu na isti dan iznosilo 1,108.114.751 evra.\nU dokumentu se navodi da je država “obezbedila i uplatila na račun Srbijagasa sredstva za otplatu glavnice i kamate poslovnim banakama po kreditima sa državnom garancijom koje je koristio Srbijagas”. Dug Srbijagasa prema državi po tom osnovu je 108.7 milijardi dinara. Pored toga država je izmirila obaveze Srbijagasa prema NIS-u tako što je dug Srbijagasa prešao u javni dug, koji plaćaju svi građani. A reč je o iznosu od 22, 7 milijardi dinara.\n“Imajući u vidu da nema realnih mogućnosti, odnosno realnih izvora sredstava za izmirivanje napred navedenih obaveza prema Republici Srbiji, koje su nastale zbog perioda neadekvatne prodajne cene gasa, a zatim i problema u naplati od kupaca nastalih usled opšte nelikvidnosti, a posebno velikih potrošača značajnih za privredu i društva u postupku restrukturiranja, te da JP Srbijagas nije u mogućnosti da sredstvima iz tekućeg poslovnog priliva izmiruje i tekuće i 'stare' obaveze u roku dospeća, predlažemo da Republika Srbija kao osnivač i poverilac JP Srbijagas, svoja potraživanja po napred navedenim osnovama konvertuje u kapital Srbijagasa” , navodi se u dokumentu.\nU posebnim stavkama Srbijagas za drugi deo duga predlaže kompenzaciju – da se deo dugova prema državi u ukupnom iznosu od 9,6 milijardi dinara za beskamatne kratkoročne kredite u 2014. godini i dug po osnovu raspodele dobiti koji je Srbijagas bio dužan da plati 2011, izmiri iz onoga što država duguje Srbijagasu.\nNaime, ovo javno preduzeće je iz svojih sredstava finansiralo neke od projekata koji su bili obaveza države, kao što su izgradnja i izmeštanja pojedinih gasovoda, naftovoda i drugih infrastrukturnih radova. Dug države prema Srbijagasu po ovom osnovu iznosi oko 3,5 milijarde dinara.\nPored toga, Srbijagas napominje da ne može da finansira tekuće obaveze jer nije u mogućnosti da naplati potraživanja od svojih potrašača, a kao jedan od značajnijih navode dug od gotovo sedam milijardi dinara koji prema Srbijagasu ima preduzeće Energetika Kragujevac.\nOno što je činjenica je da je značajan deo dugova nastao zahvaljujući odlukama nekoliko vlada, ali je takođe jasno da Srbijagas na netransparentan način finansira investicije čija isplativost nije utvrđena.\nOpravdani i neopravdani dugovi\nDugovi Srbijagasa počinju da rastu sa početkom krize 2009, kada je osim slabe naplate, cena gasa praktično bila socijalna kategorija jer nije pokrivala trošak Srbijagasa za nabavku ovog energenta.\nOsim toga, Vlada dozvoljava Srbijagasu da se po osnovu dugova za isporučeni gas upiše kao vlasnik više propalih firmi, uključujući giganta za proizvodnju mineralnog đubriva- Azotaru iz Pančeva, zatim Metanolsko sirćetni kombinat iz Kikinde, preduzeće za poizvodnju pilića Agroživ, Staklaru iz Paraćina, Toza Marković iz Kikinde... Ovo je takođe uticalo na povećanje troškova Srbijagasa koji su posledica odluka države.\nMeđutim, po dolasku funkcionera SPS-a Dušana Bajatovića na čelo ovog javnog preduzeća u oktobru 2008. godine, Srbijagas započinje velika ulaganja. Odlukama Vlade preko Srbijagasa počinje realizacija projekta Južni tok, u koji je prema rečima Bajatovića država uložila 30 miliona evra. Projekat je u međuvremenu propao, ali se sada najavljuje Turski tok. Iako po svemu sudeći nije postojala adekvatna kontrola trošenja ovih sredstava, Vlada Srbije u novembru odobrava nove garancije Srbijagasu za kredite u ukupnom iznosu do 70 miliona evra za izgradnju gasovoda od granice sa Bugarskom do granice sa Mađarskom, što je bila i predviđena trasa Južnog toka. Ovo znači nastavak finansiranja i dalje neizvesnog projekta.\nSrbijagas na čelu sa Bajatovićem sklapa netransparentne ugovore za nabavku gasa za povezana preduzeća - Azotaru i MSK- i praktično uvodi novog posrednika, firmu Russian Serbian Trading Corporation.\nTakođe, prema istraživanju Insajdera, Srbijagas je ugovorio poslove na izgradnji distributivnih gasovoda vredne najmanje 370 miliona evra pri čemu su poslovi ugovoreni sa privatnim firmama bez tendera. Cene su bile uvećane u odnosu na planove gradova i opština, a dodatnim aneksima odobravano je pomeranje rokova za završetak posla. U pojedinim slučajevim je odobravano i dodatno uvećanje cene, a Srbijagas je pored toga privatnim firmama isplaćivao i visoke avanse.\nOsim toga, novinari Insajdera su došli i do internog izveštaja koji su generalnom direktoru Srbijagasa dostavili direktori za investicije tog javnog preduzeća iz kojeg se jasno vidi da je Srbijagas plaćao i za poslove koji još nisu bili završeni.\nIstragu u vezi sa ovim poslovima Tužilaštvo za organizovani kriminal pokrenulo je još 2013. i to na osnovu tri krivične prijave sa istovetnim navodima. Jedna je anonimna, a dve su podnele nadležne državne institucije - Antikorupcijski tim Ministarstva energetike i Agencija za borbu protiv korupcije.\nMeđutim, istraga započeta pre čak pet godina stoji u mestu, sudeći prema odgovorima Tužilaštva Insajderu, u kojima navodi da im MUP ne dostavlja tražene informacije.\nDa su poslovi gasifikacije tajna pokazuje i to što nam odgovore na pitanja o tome šta je do sada plaćeno a šta urađeno nisu dostavili ni Srbijagas, ni Ministarstvo energetike, ni Vlada Srbije. To se nije desilo čak ni posle rešenja Poverenika za informacije od javnog značaja kojim se nalaže da nam tražene informacije dostave.\nTako do danas nije zapravo utvrđeno koliki je dug Srbijagasa nastao kao posledica odluka različitih vlada Srbije, a koliko dugova je posledica odluka rukovodstva tog javnog preduzeća.\nPitanje dana: Do kada će Vlada opraštati dugovanja Srbijagasa bez kontrole rada tog preduzeća?\nUkoliko Vlada Srbije usvoji zahtev Srbijagasa da oprosti ovom javnom preduzeću dug od 1,1 milijardu evra a da zauzvrat država preuzme vlasništvo, to će praktično značiti i konačno priznanje Vlade da ne očekuje da će ova sredstva biti vraćena u budžet.\nU vezi sa zahtevom Srbijagasa da država i konačno oprosti dugove ovom preduzeću, novinari Insajdera uputili su Ministarstvu finansija pitanja još 20. novembra, odnosno pre više od mesec dana.\nIzmeđu ostalog smo tražili odgovore na sledeća pitanja:\n- Da li je tačno da je Srbijagas tražio od Republike Srbije da svoje potraživanja koja iznose više od milijardu evra konvertuje u kapital?\n- Da li je Vlada Srbije donela odluku u vezi sa ovim predlogom Srbijagasa i kakvu?\n- Konvertovanje potraživanja u vlasništvo države značilo bi i promenu pravne forme sada javnog preduzeća koje obavlja delatnost od opšteg interesa. Kakvi su u tom slučaju planovi za Srbijagas - da li će to značiti i privatizaciju preduzeća koje se obavlja delatnost od opšteg interesa?\nOdgovore na ova pitanja do danas nismo dobili.


2012-03-12 HAG/DEN HAAG\nTužilaštvo je danas podnelo najavu žalbe na prvostepenu presudu Jeleni Rašić, bivšoj referentkinji u timu odbrane Milana Lukića, optuženoj za nepoštovanje suda zbog podmićivanja svedoka kako bi pred sudom dali lažne iskaze.\nJelena Rašić je 7. februara, podsetimo, osuđena na zatvorsku kaznu od 12 meseci ali joj je istom presudom 8 meseci pretvoreno u uslovnu kaznu na period od dve godine, tako da joj je ostalo da odsluži samo četiri meseca.\nPretvaranjem dve trećine izrečene kazne u uslovnu Pretresno veće je, navodi tužilaštvo u najavi žalbe, počinilo pravnu grešku. Kao prvo, zatvorsku kaznu je pretvorilo u uslovnu "na bazi olakšavajućih okolnosti koje je u presudi odbacilo" i, drugo, oslonilo se na ex-parte medicinske izveštaje o njenom zdravstvenom stanju.\nTužilaštvo zato traži da se ukine osmomesečna suspenzija izdržavanja izrečene kazne, teda se Jeleni Rašić potvrdi kazna od 12 meseci zatvora.\nJelena Rašić je osuđena zbog podmićivanja Zuhdije Tabakovića i svedoka označenih kao "X" i "Y", kojima je obećala novac u zamenu za lažno svedočenje u odbranu Milana Lukića, osuđenog na kaznu doživotnog zatvora zbog zločina u Višegradu.


Aleksandra Joksimović: Nema nastavka dijaloga bez ZSO - European Western Balkans\nAleksandra Joksimović: Nema nastavka dijaloga bez ZSO\nAutor EWB 18. 11. 2017. 19. 11. 2017.\nBEOGRAD – Evropska unija insistira na primeni dogovorenog u dijalogu Beograda i Prištine, a pre svega na formiranju ZSO, rekla je direktorka Centra za spoljnu politiku Aleksandra Joksimovic napominjući da Priština to izbegava, a da je EU svesna da bez formiranja ZSO nema nastavka dijaloga.\n“Pitanje Zajednice srpskih opština je jedan od bitnih elemenata implementacije Briselskog sporazuma i u tom kontekstu, treba posmatrati prištinsku stranu, koja na podjednak način, kao što izbegava ratifikaciju demarkacije sa Crnom Gorom, izbegava i formiranje ZSO”, rekla je Joksimović za RTS komentarišući jučerašnji sastanak šefice diplomatije EU Federike Mogerini sa Ramušom Haradinajem.\n“Rekla bih pre svega da EU insistira na onome što je vec dogovoreno i u tom kontekstu treba posmatrati Prištinu koja izbegava formiranje ZSO. Teško da ce dijalog biti nastavljen bez toga, zbog čega EU i insistira na tome”, rekla je Joksimović.\nOna smatra da se u ovom trenutku dešava pozicioniranje pred nastavak pregovora a do njega nece doci dok se ne formira i nova vlada u Nemačkoj.\n“U nastavku pregovora, na dnevnom redu imaćemo nove teme, a pretpostavljam da će se razgovarati o imovini, o članstvu u međunarodnim organizacijama, o nekom novom paketu bitnih tema koji nas može odvesti ka punoj normalizaciji odnosa između Beograda i Prištine, koji je zapravo bitan preduslov za ubrzanje evropskog puta Srbije”, smatra Joksimović.\nKada je rec o pravno obavezujucem dokumentu izmedu Beograda i Prištine, a na kome Brisel insistira, Joksimovic kaže da se on pominjao i pre pocetka dijaloga.\n“Pravno obavezujuci sporazum je odavno na dnevnom redu, ono što je još uvek nejasno je sadržina tog dokumenta. Bitno je da se ne ocekuje da Srbija prizna nezavisnost Kosova. Isto kao što sve clanice nisu priznale Kosovo, tako to ne sprecava EU da vodi integracije Kosova”, objašnjava Joksimović.\nPomaci u evrointegracijama cesto se mere u kontekstu regionalnog napretka zbog cega je saradnja za Srbiju ali i Evropu veoma bitna.\n“Regionalna saradnja je bitna za dalji proces a to je podvuceno i na Berlinskom kongresu. U ovom trenutku postoji favorizacija Srbije što možda smeta nekim našim susedima. U sledecih godinu i po dana imamo mogucnost da napravimo znacajan iskorak koji je važan i za nas i za EU jer je stabilan region kljucan za bezbednost evropskog kontinenta”, kaže direktorka Centra za spoljnu politiku.\nGovoreci o mogucnosti da eventualno sa beogradskim budu raspisani i vanredni parlamentarni izbori, Joksimović navodi da svaki izbori stavljaju neke teme “ad akta”, što ih može odložiti na neki kraci period.\n“Ali, izbori takode mogu dati i legitimitet vlasti za nastavak zapocetih poslova”, smatra Joksimović.\nAleksandra JoksimovićDijalog Beograda i PrištineKosovoSrbijaZSO\nMakedonski premijer u zvaničnoj poseti Srbiji\nFridom Haus: Srbija među zemljama sa najvećim padom u slobodi medija\nEmina Muminović 28. 04. 2017. 03. 05. 2017.\nEWB 27. 04. 2021. 27. 04. 2021.\nMogerini: Samit EU i Zapadnog Balkana veoma važan\nEWB 05. 05. 2018.


Američki Državni sekretarijat objavio je godišnji izveštaj o globalnoj trgovini narkoticima, navodeći da industrija narkotika ugrožava bezbednost i zdravlje stanovnika i Sjedinjenih Država i ostalih zemalja u svetu.\nTrgovina drogom pogadja sve zemlje u kojima se narkotici proizvode, krijumčare ili konzumiraju, navodi Dejvid Džonson, pomoćnik američkog državnog sekretara za medjunarodnu trgovinu narkoticima.\n„Konzumiranje narkotika je medjunarodni fenomen. Zemlja u kojoj, nažalost, postoji najveći broj korisnika je Iran, koji je preduzeo značajne mere da se izbori sa tim problemom. Medjutim, medju tržištima kokaina koja najbrže rastu, nisu Sjedinjene Države već zemlje Evrope.“\nDžonson kaže da proizvodnja kokaina u Kolumbiji nastavlja znatno da opada, iako ta zemlja ostaje najveći proizvodjač koke medju državama Anda. Ipak, u izveštaju se Kolumbija izdvaja kao glavni primer uspeha u borbi protiv narkotika, jer su njene višedecenijske akcije protiv krijumčara droge ocenjene kao izuzetne. Medjutim, Džonson kaže da susedna Venecuela ne pokazuje sličnu predanost borbi protiv krijumčarenja narkotika:\n„Od Kariba, preko Afrike do Evrope, možete da vidite putanju, pre svega avio-saobraćaja, kojom se droga transportuje iz delova Venecuele u blizini granice sa Kolumbijom.“\nPrema Džonsonovim rečima, trgovina narkoticima širom Avganistana i dalje predstavlja veliki problem. On dodaje da su, od 2007. do 2009. godine, površine na kojima se proizvodi mak smanjene za oko 30 odsto. Pa ipak, Avganistan je 2009. proizveo više od 90 odsto opijuma koji se koristi za dobijanje heroina.\nU izveštaju su takodje pohvaljeni vlada i snage bezbednosti Meksika, zbog okršaja sa trgovcima drogom. Ističe se da su meksičke vlasti 2009. uhapsile važne krijumčare, a Meksiko takodje ojačava svoje policijske snage uz pomoć SAD. Medjutim, Sjedinjene Države ipak osećaju efekat narko-kartela južno od američko-meksičke granice.\n„Trgovina narkoticima se preliva u SAD i neke od pograničnih zajednica nisu ni blizu tako pogodjene kao što su neka područja u unutrašnjosti zemlje.“\nU izveštaju o trgovini narkoticima takodje se ističe da Zapadna Afrika služi kao glavni koridor za kokain koji se konzumira u Evropi.\nKada je reč o zemljama Balkana, Srbija se izdvaja kao jedna od glavnih tranzitnih zemalja balkanske putanje trgovine drogom. Srpske grupe organizovanog kriminala pojačale su šverc kokaina iz Južne Amerike direktno u Evropu, mada deo te droge dolazi i u Srbiju, navodi se u izveštaju. Crna Gora, Hrvatska i Albanija, takodje su označene kao tranzitne zemlje za drogu iz Azije prema zapadnoj Evorpi, a Bosna i Hercegovina, kako se ocenjuje, „sve više postaje skladište za opijate“. Stejt department takodje navodi da na Kosovo stiže veća količina droge iz Albanije.


Cena kupovine "Centroproizvoda" neće biti objavljena jer je to poslovna politika multinacionalne kompanije "Nestle", rekao je Boem.\nPrema njegovim rečima, "plan je da se zadrži proizvodnja Centroproizvodovih brendova i nastavi njihov razvoj, a povećanje obima proizvodnje zahtevaće i postepeno povećanje broja zaposlenih".\nDodao je i da je plan da se nakon integrisanja "Centroproizvoda" i povezivanja sa evropskom mrežom "Nestlea" za istraživanje i razvoj, u fabriku u Surčinu prebaci proizvodnja što većeg broja proizvoda koji se sada uvoze u Srbiju, na primer, "magi" (Maggi) supa.\n"Sledeća faza biće da fabrika u Surčinu postane centar za kulinarske proizvode za region jugoistočne Evrope, koji obuhvata Rumuniju, Bugarsku, zemlje bivše Jugoslavije i Grčku. Srbija će postati Nestleova inudustrijska baza za region", kazao je Boem.\nOn je dodao da je rano da se priča o nivou investicija u "Centroproizvod", pošto fabrika prvo mora da se uskladi sa "Nestle" standardima, a ta integracija u sistem bi trebalo da traje između šest i 12 meseci.\n"Nestle" će biti u stanju da finansira sve potrebne investicije u "Centroproizvod", naglasio je Boem.


Hocu.ba Dnevni list Press: Poziv za praktikante – Hocu.ba\nDnevni list Press: Poziv za praktikante\nDnevni list Press RS objavio je poziv za praktikante. Traže se ambiciozni, kreativni, komunikativni studenti završne godine ekonomskih fakulteta.\nPraktikanti će biti dio marketing tima koji bi tokom tri mjeseca interaktivne prakse stekli i unaprijedili znanja i vještine iz oblasti analize tržišta, kreiranja prodajne i ponude za saradnju, targetiranja potencijalnih klijenata, prodajnih i vještina prezentovanja.\nKroz praksu u ovom dnevnom listu studenti će se upoznati sa načinom funkcionisanja štampanog medija, naučiće šta je kampanja i kako se realizuje, kako se kreiraju medija plan i dispozicija oglasa, te steći mnogo drugih praktičnih informacija i znanja.\nZa prijevu je potrebno poslati biografiju i motivaciono pismo na adresu: [email protected]\nPoziv je otvoren do 10. februara.\nZa odabrane kandidate biće organizovan intervju.\n« ProCredit Bank: Program Mladi Bankar\nLYRA: Konkurs za izradu logotipa »


Općina Kakanj redovno izvršava svoje obaveze u pogledu isplata jednokratne novčane pomoći za porođaj i opremu novorođenog djeteta – Općina Kakanj\nOpćina Kakanj redovno izvršava svoje obaveze u pogledu isplata jednokratne novčane pomoći za porođaj i opremu novorođenog djeteta\nU 2019. godini plan je za ovu svrhu utrošiti 120.000 KM, a od ovog iznosa već je isplaćeno 100.750 KM, a ubrzo će biti isplaćen i preostali iznos.\nPodsjetimo, na prijedlog načelnika Općine Kakanj Aldina Šljive Općinsko vijeće Kakanj početkom aprila tekuće godine usvojilo je odluku o dodjeli jednokratne novčane pomoći za svako novorođeno dijete na području Kaknja.\nZa zaposlene porodilje pomoć iznosi 200 KM za prvorođeno dijete, 250 KM za drugorođeno, te 300 KM za treće i svako naredno dijete. Za nezaposlene porodilje pomoć iznosi 250 za prvorođeno dijete, 350 KM za drugorođeno, te 500 KM za treće i svako naredno dijete.\nNovčana pomoć se dodjeljuje putem Centra za socijalni rad Kakanj, a isplata se vrši iz Budžeta Općine Kakanj.\nOdluka se primjenjivala i retroaktivno od 1. januara 2019. godine.


Naltrex Zone Subotica - Mentalne bolesti u okruženju\nMentalno zdravlje u našem okruženju\nSavremeni svet se najmanje deceniju unazad suočava sa izazovom "pandemije" mentalnih bolesti. Demencije, depresije, shizofrenija, bolesti zavisnosti, stanja straha, epilepsija i druge bolesti postaju globalni svetski problem. Smatra se da pola milijardi ljudi u svetu boluje od neko oblika mentalne bolesti, da je svaka četvrta osoba u svetu doživela iskustvo sa nekom mentalnom bolesću. Narastajuće mentalne bolesti ne priznaju granice uzrasta, pola, rase, vere, novca, podjednako zahvataju sve ljude, države, kontinente. Pate svi, u tišini, često izolovani, osramoćeni i obeleženi za ceo život. Ne prenose se dodirom, vodom ili vazduhom, ne mogu se otkriti u krvi, tkivnim tečnostima, ali donose svima neizmernu patnju, razočarenje, sramotu, obeleženost za ceo život.\nSrbija je poslednjih godina bila izložena brojnim izazovima: promenama uređenja, ratovima, bombardovanju, sankcijama, nasilnim preseljenjima, tranziciji, ekonomskoj krizi što je donelo povećanje mentalnih bolesti svih kategorija. Naslovi u medijima tipa "Srbija na bensedinima i antidepresivima", "Svaki drugi građanin Srbije pokazuje depresivne promene", "Porast stope samoubistva", "Mladost Srbije u kanđama droge i alkohola" postali su deo naše svakodnevnice.\nU službi mentalnog zdravlja\nJula 2009 g je u Subotici osnovana prva privatna psihijatrijska ordinacija "Naltrex Zone" , kao mesto na kojem će pomoć moći potražiti građani sa mentalnom patnjom svakojakog oblika. Njen osnivač, psihijatar sa višegodišnjim iskustvom, dr Jadran Tačić zamislio je da to bude "zona" u kojoj će ta patnja nestajati ili biti bar ublažena.\nPonevši svoj naziv po jednom od najsavremenijih lekova za lečenje bolesti zavisnosti (naltrexon), zamišljena je da bude "zona" u kojoj će nestajati bolesti zavisnosti i mentalna patnja na zadovoljstvo mentalno obolelih te njihovih najmilih, uz potpunu i zagarantovanu diskreciju, poštovanje, razumevanje i neosuđivanje.


Utakmica s Hrvatskom za uživanje\n“Sutrašnja utakmica nam ništa ne znači. Uvek se gleda samo kraj. Srbija i Hrvatska su se kvalifikovale za Olimpijske igre i mislim da je ovo samo stepenik do cilja, do OI. Sutra treba da bude utakmica za uživanje. Treba da bude puna Arena, da se prvenstvo otvori na najbolji mogući način”, rekao je Savić novinarima u Areni.\n“To što smo favoriti nameće nam i obavezu da ostanemo u vrhu i da pokažemo visok nivo vaterpola. Kao što sam rekao, uvek se gleda kraj. Želim svima nama veliki praznik vaterpola. Pogotovo između dve trenutno najjače ekipe na svetu”, rekao je Savić.\n“Sve što se dešavalo juče ostaje za nama… Igramo sa Hrvatskom, o kojoj nemam šta novo da kažem. Prva utakmica ne donosi ništa. Daćemo sve od sebe da sutra savladamo ekipu Hrvatske. Očekujem spektakl, jer realno igraju dve najbolje ekipe na svetu”, kazao je Gocić.\nSelektor vaterpolo reprezentacije Hrvatske Ivica Tucak rekao je danas u Beogradu da je predstojeća utakmica protiv Srbije na Evropskom prvenstvu “samo jedna običnija utakmica”.\n“Diže se velika priča oko prve utakmice, meču Srbije i Hrvatske, dve reprezentacije koje su prošle godine igrale dva finala i u kojima je Srbija, na našu žalost bila uspešnija. Turnir je tu, prave utakmice tek počinju, i nećemo davati nikakav prevelik značaj toj utakmici”, rekao je Tucak novinarima u Beogradskoj areni.


Traži se provjera ustavnosti odbacivanja zabrane negiranja genocida u RS - Autonomija\n"RS kao entitet nema nadležnost da se upliće u akte visokog predstavnika donesene po Aneksu 10 Daytonskog mirovnog sporazuma"\nU Službenom glasniku RS je objavljen ukaz o proglašavanju dva zakona u RS. Prvi se odnosi na neprimjenjivanje Inzkovog zakona u RS, a drugi se odnosi na zabranu „omalovažavanja i izrugivanja“ RS-a.\nU članu 2 piše da „nadležni organi RS neće sarađivati sa nadležnim organima BiH u pogledu primjene odluke visokog predstavnika“, dok se u članu 3 precizira da će zakon RS stupiti na snagu dan nakon objavljivanja u Službenom glasniku RS.\nTako je predviđena kazna zatvora do tri godine za onoga „ko javno izloži poruzi, preziru ili grubom omalovažavanju Republiku Srpsku, njenu zastavu, grb, amblem ili himnu“.\nKazna zatvora od šest mjeseci do pet godina predviđena je „ako je djelo izvršeno na način da se Republika Srpska označi kao agresorska ili genocidna tvorevina ili njeni narodi agresorskim ili genocidnim“.\n„Na sastanku će prisustvovati Bakir Izetbegović (predsjednik vodeće partije Bošnjaka u BiH, Stranke demokratske akcije – prim.red.) i predstavnici Bošnjaka u institucijama Republike Srpske“, kazao je Okić.\n“Ovo je do sada nadirektniji udar na Dejtonski mirovni sporazum“, izjavio je Bakir Izetbegović, lider SDA, nakon odluke predsjednice RS kojom odbacuje zabranu negiranja genocida od 23. jula 2021.\n„Ne možete na njega (Dejtonski sporazum) udariti, a da ne udarite na mir. Očekujemo da se OHR upusti u borbu sa secesionističim politikama u RS“, rekao je Izetbegović.\nAdemović je naglasio da RS kao entitet nema nadležnost da se upliće u akte visokog predstavnika donesene po Aneksu 10 Daytonskog mirovnog sporazuma.\nKako je kazao, ‘’Inzkov zakon apsolutno zadovoljava sve ustavne standarde i poželjan je za uspostavljanje pravnog mira u BiH“.\nKada je riječ o drugom zakonu koji se odnosi na zabranu „omalovažavanja i izrugivanja“ RS-a, koji je ukazom predsjednice RS, takođe stupio na snagu, Ademović je ocijenio da takva ideja nije loša.\n„Sjedinjene Američke Države podržavaju ključnu ulogu koju visoki predstavnik ima u praćenju i pružanju podrške provedbi civilnog aspekta Dejtonskog mirovnog sporazuma. Sjedinjene Države snažno podržavaju teritorijalni integritet i suverenitet BiH kao jedne države sa dva entiteta i Brčko distriktom“, navodi Ambasada SAD-a u Sarajevu.\n„Sigurnost i prosperitet svih u BiH ovisi o tome da njihovi lideri rade kroz odgovarajuće institucije i da rade zajedno na promicanju izgradnje povjerenja, međusobnog poštovanja, pomirenja i funkcionalnosti“, dodaje se u odgovoru.\n(Milorad Milojević / Marija Augustinović, Slobodna Evropa / Foto: Pixabay)\nDejtonski sporazum, Inckov zakon, republika srpska, zakon o zabrani negiranja genocida\n(Pod) razno (2.441) Arhiva (24) Autori (9) Stvarni ljudi (15) Autonomija (20.130) Antidiskriminacija (69) Autori (2.704) Aleksandar Kocić (48) Aleksandra Bosnić (11) Ana Lalić (12) Andrej Nikolaidis (9) Boris Pavelić (3) Boris Varga (7) Branislava Opranović (35) Dalibor Stupar (31) Dinko Gruhonjić (90) Dragan Bursać (23) Dragan Markovina (2) Dragana Rakić (20) Đerđ Konrad (49) Igor Besermenji (205) Jan Briza (11) Larisa Inić (34) Laslo Vegel (446) Milivoj Bešlin (7) Miloš Vasić (82) Mirko Đorđević (146) Natalija Jakovljević (12) Nedim Sejdinović (41) Nora Hicko (6) Pavel Domonji (43) Pavle Radić (375) Tamara Kaliterna (85) Teofil Pančić (96) Tihomir Novak (111) Vojin Ivkov (7) Zlatko Jelisavac (457) Civili (138) Kultura (1.599) Marginalci (1.966) Ogledalo (5.685) Stav (2.630) Utočište: Nacionalizam (1.447) Živeti zajedno (22) Beta (8) Blogeraj (25) English (24) Documents (1) Interview (6) News (7) Views (10) Intervju (1.387) Izbori (241) Izdvajamo (4.501) Jugoslavija (3.449) Karikatura nedelje (281) Mladi i mediji (13) Planeta (3.350) Podsetnik (31) Šta s’ to rek’o! (432) Vesti (8.219) Vesti čitalaca (6) Video (11) Vojvodina (19.121) Aktuelno (10.632) Decentralizacija (209) Dijalozi (15) Dokumenti (74) Ekonomija (809) Evropa u Vojvodini (44) Lokalne samouprave (1.260) Pogledi (734) Seminari (13) Tribine (30)


ATP World Tour Finale – Novak Đoković\nNovak je trijumfom započeo učešće na zatvršnom turniru u Londonu. U prvom meču Round Robin faze grupe "Bjorn Borg" Novak je rezultatom 2:0, po setovima 6:2, 6:1 savladao Italijana Matea Beretinija (Italija, 8).\nNovak završio tenisku sezonu na vrhu sveta\nNakon fenomenalne nedelje u Londonu i četiri ubedljive pobede, Novak je u meču odluke poražen od trećeg nosioca Aleksandera Zvereva rezultatom 0:2, po setovima 4:6, 3:6. Za plasman u finale završnog turnira bez izgubljenog meča Novak je "zaradio" 1000 ATP poena, tako da će sezonu završiti sa ukupno 9.045.\nObjavljen žreb za London, Nole sezonu završava na PRVOM mestu!\nSvoje takmičenje na ATP World Tour finalu Nole će kao prvi nosilac i petostruki šampion (2008, 2012, 2013, 2014. i 2015.) startovati u grupi "Guga Kuerten", u kojoj se nalaze još i Zverev, Čilić i Izner.


Kostreš: LSV preuzeo lidersku poziciju u Vojvodini | Autonomija\nKostreš: LSV preuzeo lidersku poziciju u Vojvodini\n"Nećemo se opredeljivati prema ostalima, već tražimo da se ostali opredele prema nama"\nZamenik predsednika Lige socijaldemokrata Vojvodine (LSV) Bojan Kostreš izjavio je da je ta stranka preuzela liderstvo u vladajućoj koaliciji u Vojvodini, jer su ideje koje zastupa oko zakona poljoprivrednom zemljištu i zaštiti poljoprivrednika preuzeli i drugi koalicioni partneri.\nKostres je za Radioteleviziju Vojvodine rekao da je na taj način LSV preuzeo odgovornost za vođenje politike u Vojvodini i dodao da na pokrajinske izbore koji se održavaju na proleće sledeće godine izlazi sa “pobedničkom platfmormom”.\n„Preuzeli smo lidersku poziciju u vojvođanskoj vladi i povlačićemo poteze isključivo u cilju zaštite interesa građana Vojvodine i vojvođanske autonomije. A od građana ćemo na narednim izborima zatražiti poverenje da preuzmemeo odgovornost u naše ruke za program i našu viziju Vojvodine u budućnosti“, istakao je Kostreš.\nPrema njegovim rečima, LSV je uvek do sada bila manji partner u pokrajinskoj vlasti, zbog čega nije bila u mogućnosti da u potpunosti sprovodi svoju politiku, jer su ključne pozicije držale stranke koje imaju centrale u Beogradu.\n„Sada je došlo vreme da preuzmemo odgovornost na sebe i da kažemo kako će Vojvodina izgledati u budućnosti. I zato se nećemo opredeljivati prema ostalima, već tražimo da se ostali opredele prema nama“, poručio je Kostreš.\nPoručio je da Liga na izbore izlazi sa programom u nekoliko tačaka i da će ukoliko dobije podršku građana formirati sledeću Vladu Vojvodine na osnovu tog programa, kojim će se precizno definisati redosled poteza u Vojvodini.\n„Ako dobijemo dovoljnu podršku, taj program će biti sproveden. A ako ne dobijemo i LSV ne uspe da okupi većinu oko svog programa, onda idemo u opoziciju. To je naš stav, koji je jednako udaljen prema svim strankama koje imaju centrale u Beogradu“, kazao je Kostreš.


Drustvo - datum: 2019-08-24 CENTAR ZA GRAĐANSKO OBRAZOVANJE APELOVAO\nGoli otok Rehabilitovati žrtve Golog otoka\nCentar za građansko obrazovanje (CGO) apelovao je da se u Crnoj Gori donese zakon kojim bi se rehabilitovale i obeštetile žrtve Golog otoka ili članovi njihovih užih porodica. Saradnik na programima u CGO Tamara Milaš kazala je da Crna Gora nikada nije inicirala sprovođenje istraživanja na temu žrtava ratnih represalija i suđenja nakon oslobođenja 1945. godine. Kako je kazala, iako se današnja Crna Gora temelji na antifašizmu, on se jedino može iskreno čuvati ukoliko se razjasne zločini.\n– CGO ponovo apeluje da se u Crnoj Gori donese zakon kojim bi se rehabilitovali i obeštetili golootočani ili članovi njihovih užih porodica, s obzirom na to da je to pitanje i dalje opterećujuće u crnogorskom društvu i da je Vlada obećavala da će to pitanje uvrstiti na svoju agendu, a na što je obavezuje i usvojena Deklaracija u Skupštini Crne Gore – navodi Milaš.\nCrna Gora, smatraju u CGO, ostaje dosledna potiskivanju neprijatnih pitanja iz prošlosti i njihovom povremenom i selektivnom otvaranju, i ne prepoznaje važnost sistemskog suočavanja s njima. Iz te nevladine organizacije (NVO) su, povodom 23. avgusta – Evropskog dana sjećanja na žrtve svih totalitarnih i autoritarnih režima u 20. vijeku, odali počast svim žrtvama i njihovim porodicama.\nU CGO smatraju da je ignorisanje takvih datuma ignorisanje žrtava koje su bile pogođene političkom represijom u 20. vijeku i da pokazuje da političke elite ne osiguravaju adekvatnu zaštitu onih čije porodice predstavljaju simbol stradanja crnogorskog stanovništa tokom represije u tom vijeku.


TAKMIČENjE STRELACA SRBIJE UZ ZVUKE DRAGAČEVSKIH TRUBAČA\nObeležena pešačka staza u Guči\nOvog vikenda u tek renoviranoj fiskulturnoj sali, u prelepom ambijentu, Srednje škole „Dragačevo“ u Guči, vazdušno oružje ukrstiće najbolji strelci od pionirskog do seniorskog uzrasta. Na svečanom otvaranju uživo, a tokom takmičenja za razglasa u laganom ritmu pratiće ih trubači, simbol ove varošice i čitavog Dragačeva.\nGuča, tačnije Streljački klub „Dragačevo“ biće domaćin Prvenstva Srbije u „B“ i „C“ programu na 10 metara – disciplina vazdušni pištolj za pionire i pionirke, odnosno serijska vazdušna puška za pionire, pionirke, juniore, juniorke, sekiore i seniorke. Biće to prilika da najbolji pokažu da su najbolji, njih oko 400 iz svih krajeva Srbije, koji su poput trubača za nadmetanje na Saboru trubača, svoje učešće morali da izbore na kvalifikacijama, Prvenstvima regiona, osvajanjem norme odnosno učešćem na takmičenju.\nDomaćin, Streljački klub, se maksimalno potrudio da sportistima i sportskim radnicima, kao i svim ljubiteljima ovog sporta, ukaže nesebično gostoprimstvo.\nPosredstvom Turističke organizacije opštine Lučani, kojoj je poverena organizacija smeštaja učesnika, zaintresovanima je na raspolaganju veliki broj smeštajnih kapaciteta od Hotela „Nordik“, Vile „Jelena“, Hotela „Dragačevski horizonti“ do privatnog smeštaja.\nInače Streljački klub ove godine slavi 90 godina od kako se u prvim pisanim dokumentima pominje organizovano bavljenje streljačkim sportom u Dragačevu. Prilika je svakako, da se sumiraju rezultati, istaknu najbolji, a sama dodela organizacije ovog takmičenja, je svojevrsna nagrada Streljačkog saveza Srbije ovom klubu.\nPunu podršku ovom Prvenstvu pružila je Opština Lučani, kao i javna preduzeća, ustanove i privredni subjekti čitavog Dragačeva.\nTakmičenje će kako i dolikuje, otvoriti predsednik Opštine Lučani, Milivoje Dolović u pratnji Prof.Dr.Nenada Putnika, predsednika Streljačkog saveza Srbije i Andre Arsović, olimpijske takmičarke, koja će direktno iz Guče otputovati na Prvenstvo Evrope u Osijek, a potom na Olimpijske igre u Tokio.


Rođendan Telenor fondacije\nO TELENORU O NAMA DRUŠTVENA ODGOVORNOST TELENOR FONDACIJA VIJESTI ROĐENDAN TELENOR FONDACIJE\nDvije godine inicijativa za pozitivne promjene u društvu\nTelenor fondacija danas slavi svoj drugi rođendan. Osnovana sa glavnim ciljem promocije i razvoja društvene odgovornosti, Telenor fondacija finansijski i logistički podržava projekte koji mijenjaju društvo na bolje i motivišu ljude da, kroz digitalnu komunikaciju, postanu društveno odgovorni građani. Fondacija je do sada realizovala dva konkursa i podržala pet projekata iz različitih oblasti, a izbor novih je trenutno u toku.\nJedna od najprepoznatljivijih inicijativa Fondacije, #Surfuj pametno, realizuje se već pet godina, a više od 14000 osnovaca naučilo je kako iskoristiti prednosti interneta na bezbjedan način. Inicijativu su prepoznali i podržali Ministarstvo za informaciono društvo i telekomunikacije, kao i Ministarstvo prosvjete. Od 2015. godine, partner Telenora u ovom projektu je NVO Teatar Mladih. Prepoznajući dosadašnji doprinos unapređenju lokalne zajednice, Unija poslodavaca je za ovu inicijativu Telenoru dodijelila nagradu za društveno odgovorno poslovanje.\n„Naše inicijative su usmjerene prije svega na obrazovanje, inkluziju društveno ugroženih grupa, kulturu i umjetnost, kao i zaštitu životne sredine. Želimo da pokrenemo ljude da nam se pridruže u doprinesu boljem društvu i sredini u kojoj živimo. Razvili smo snažna partnerstva sa organizacijama i pojedinicma koji imaju vrijedne ideje za promjene u društvu. Za nama su dvije uspješne godine, i radujemo se novim, jednako uspješnim projektima i inicijativama”, kaže Nataša Đurđić iz Telenor fondacije.\nOsim podrške projektima, Telenor fondacija njeguje i podstiče korporativnu kulturu i nastoji da zaposlene uključi u društveno odgovorne aktivnosti, pa su tako realizovane brojne akcije, poput donacija krvi, Sata za planetu, uređenja Ćemovskog polja, donacija poklona djeci u Bijeloj.\nVjerujući da je odgovornost prema zajednici mora biti jednako važna kao i uspješni poslovni rezultati, Telenor fondacija će se truditi da i dalje podstiče pozitivne promjene, za dobrobit cijele zajednice.


PILOT PROJEKAT: AMSS i MUP RS postavili video-kamere za prikaz trenutnog stanja na graničnom prelazu Batrovci\nDanas su u prostorijama Ministarstva unutrašnjih poslova Republike Srbije – Uprava granične policije u Beogradu, direktor policije Vladimir Rebić i predsednik AMSS Mirko Butulija održali sastanak na kome je prezentovan zajednički pilot projekat “Servis za građane – trenutno stanje na graničnim prelazima Republike Srbije”.\n“Granični prelaz Batrovci jedan je od najopterećenijih prolaza, na kom putnici nekad čekaju i po više sati. Zbog toga smo u saradnji sa AMSS napravili ovaj pilot projekat koji će omogućiti građanima da na jedan relativno jednostavan način dobiju informaciju o vremenu čekanja na graničnim prelazima i alternativnim putnim pravcima, gde bi mogli manje da čekaju i bolje planiraju svoje putovanje”, rekao je Rebić i pohvalio ideju AMSS.\n“AMSS u cilju povećanja mobilnosti drumskog saobraćaja u Republici Srbiji, realizovao je projekat u saradnji sa MUP RS i obezbedio video-kamere koje su postavljene na granični prelaz Batrovci, njihovu tehničku ispravnost, ostalu neophodnu mrežnu i serversku opremu kao i dostupnost signala kamere na svojoj zvaničnoj Internet stranici (www.amss.org.rs). Usluga prikaza trenutnog stanja na graničnom prelazu Batrovci uskoro će biti dostupna i korisnicima AMSS aplikacije za mobilne uređaje, što će omogućiti brži pristup svim našim vozačima, dati im ključne podatke u planiranju puta i omogućiti im bezbednu vožnju”, istakao je Butulija i zahvalio se MUP RS na razumevanju i podršci u ovom projektu dodavši da AMSS preko svog sajta i putem Operativnog centra AMSS 1987 redovno izveštava građane o stanju na putevima.\nDanašnjem sastanku prisustvovali su i načelnik Uprave granične policije Milenko Božović, pomoćnik načelnika Uprave granične policije Vladimir Đikanović, predsednik Izvršnog odbora u “AMS Osiguranje” a.d.o. Dejan Jevtić, kao i IT stručnjaci.\nKILOMETARSKE KOLONE Na graničnom prelazu Batrovci kamioni ČEKAJU I DO SEDAM SATI (VIDEO)\nAMSS: Veći broj vozila na graničnim prelazima sa Mađarskom


BASF nagrade za srpske mlade naučnike › Made-in-Germany.rs\nStručni žiri BASF Start-up Science konkursa, sastavljen od univerzitetskih profesora i predstavnika poslovne javnosti, izabrao je inovativnu foliju od biopolimera za najbolju ideju mladih naučnika i istraživača u Srbiji.\nDalji razvoj ideje Ive Barbulović, Aleksandre Mitrić i Nemanje Stojanovića sa beogradskog Tehnološko-metalurškog fakulteta, BASF će stipendirati sa pola miliona dinara, dok je drugo mesto i 250.000 dinara osvojilo rešenje za zaštitu bilja, koje je osmislila Lea Vlajnić sa beogradskog Biološkog fakulteta.\nNa konkursu koji je organizovala nemačka hemijska kompanija BASF pod pokroviteljstvom Kabineta ministra zaduženog za inovacije i tehnološki razvoj u Republici Srbiji, treće mesto i stipendiju od 125.000 dinara osvojila je Aleksandra Miletić sa novosadskog Tehnološkog fakulteta i njene ideje za smanjenje otpada od hrane.\n– Rešenje koje smo razvili su biopolimerne folije koje bi trebalo da služe kao novi vid ambalaže za proizvode za svakodnevnu upotrebu. Na ovaj konkurs smo se prijavili slučajno, ali je pobeda nešto što će nas dosta motivisati, ne samo na razvoju ovog projekta, već u čitavoj naučnoj karijeri. Ovakvi događaji su dosta bitni za nas istraživače, jer možemo da popularizujemo svoje ideje, pronađemo podršku i sredstva za finansiranje, ali i ostvarimo važne kontakte sa ljudima koji bi prepoznali naš rad – smatra član pobedničkog tima BASF Start-up Science konkursa Nemanja Stojanović.\nStudenti iz cele Srbije su se na ovom takmičenju bavili problemom otpadnih voda, mogućim načinima za obezbeđivanje farmaceutskog otpada, ali i mogućnostima za razgradnju papira i proizvodnju novih tipova ekoloških materijala.\n– Pristigle ideje su nam pokazale da mladi naučnici i inovatori u Srbiji prate aktuelna pitanja koja se tiču održive budućnosti, što je veoma važno imajući u vidu da će, usled ubrzanog razvoja gradova i potrebe za kvalitetnim svakodnevnim životom, ova tema dodatno dobiti na značaju. Prikazavši odlično poznavanje teorije i predstavljajući rešenja primenjiva u praksi, mladi naučnici i inovatori su potvrdili potencijal pojedinaca, ali i dobar rad univerziteta i fakulteta u Srbiji – istakao je Simon Franko, izvršni direktor kompanije BASF u Srbiji, Hrvatskoj i Sloveniji.\nProjekte koji rešavaju neki od problema održivog razvoja srpski studenti prirodnih nauka mogli su da prijave tri i po meseca, koliko je BASF Start-up Science konkurs trajao, a kupan novčani fond za bespovratno finansiranje najboljih projekata iznosio je 875.000 dinara.


Privrednici iz Srbije spremno dočekuju ulazak Hrvatske u Evropsku uniju\nRepublika Hrvatska za deset dana postaje 28. članica Evropske unije. Iako poces integracije Hrvatske traje nekoliko hiljada dana, njeni prvi susjedi u različitim pozicijama dočekuju novu realnost. Za razliku od Bosne i Hercegovine koja svakodnevno demonstrira nespremnost u pogledu dolasku EU na njene granice, prema riječima prvog čovjeka predstavništva Privredne komore Srbije u Hrvatskoj, Drenislava Žekića, Srbija je u daleko povoljnijoj situaciji.\nUŽIVO - Cermonija potpisivanja sporazuma između Bosne i Hercegovine i Republike Hrvatske\nPorodično nasilje u BiH: Kad privatno postane javno\nNasilje nad ženama i djecom, kao i nasilje u porodici, jedan su od najvećih izazova bosanskohercegovačkog društva. To je problem koji je odnedavno izašao iz privatne u javnu sferu. Naime, dugo vremena se partnersko i porodično nasilje u Bosni i Hercegovini sagledavalo kao privatna porodična stvar. Intervencija društva postala je intenzivnija u posljednjoj deceniji kada se razvila svijest da je sprečavanje ove vrste nasilja jedan od imperativa u oblasti zaštite ljudskih prava.\nSuspendovana EU sredstva za projekte u sektoru poljoprivrede i ruralnog razvoja\nUsljed neuspjeha vlasti Bosne i Hercegovine da okonča pripreme u sklopu dva projekta u sektoru poljoprivrede i ruralnog razvoja, Evropska unija je prisiljena da suspenduje 5 miliona evra izdvojenih za ove namjene, saopšteno je danas iz Delegacije EU u BiH.\nPotrebna nova politika za novo doba\nPredsjednik Vlade Srbije, Ivica Dačić, izjavio je da je Srbiji potrebna nova politika za novo doba kako bi postala član evropske porodice.\nBH parlamentarci u posjeti Briselu\nPredsjednik Odbora za evropske integracije i regionalnu saradnju Narodne skupštine Republike Srpske Branislav Borenović,članovi odbora Radmila Kocić, Slobodan Popović, Boris Jerinić i sekretar odbora Željko Belina borave u dvodnevnoj posjeti evropskim institucijama u Briselu, u organizaciji kancelarije specijalnog predstavnika EU u Bosni i Hercegovini.\nPlan integrisanja - Ono što svaka zemlja iz regije koja želi u EU ima, a Bosna i Hercegovina nema\nSvaka zemlja koja želi postati članica Evropske unije mora kreirati dokumant koji se odnosi na sveobuhvatan plan u procesu usklađivanja zakonodavstva sa pravnom tekovinom Evropske unije (Acquisa ). Za razliku od Srbije i Crne Gore, zemalja kandidata, a naročito Hrvatske koja uskoro postaje 28. članica EU, Bosna i Hercegovina nema ni ovaj, reklo bi se, osnovni dokument.\nSeksualne manjine u BiH: Nevidljive i nepoželjne\nBiH je zemlja u kojoj se osobe drugačije seksualne orjentacije od većine heteroseksualnih pripadnika društva u najboljem slučaju ignorišu, dok sa druge strane i sama LGTB zajednica doskora je malo šta radila kako bi povećala i otvorila prostor za stvaranje boljih uslova i unapređenje razumijevanja.


Blog - Page 5 of 6 - Grig\nPosted on Avgust 2, 2016\nSavetodavna i psihoterapeutska podrška roditeljima, starateljima i odgajateljima da budu topli, a čvrsti, da izdrže, da ne odustanu, da budu oslonac, da promene i oni ponešto. Aktivnost realizuju savetnici i terapeuti edukovani po metodologiji Sistemske porodične terapije, Geštalt psihoterapije, Transakcione analize, REBT itd.\nProgram obuke: Klub za mlade po modelu GRiG\nProgram obuke Osnivanje i vođenje klubova za (samo)podršku mladima u riziku – klub po modelu GRiG je namenjen profesionalcima koji su zaposleni u službama koje rade s decom i omladinom, pre svega u oblasti socijalne zaštite, ali i u drugim sektorima – prosveti, zdravstvu, sudstvu, lokalnoj samoupravi i civilnom sektoru.\nDugogodišnja praksa Centra za socijalno preventivne aktivnosti GRiG je pokazala da su interna edukacija i team building od suštinskog značaja za razvoj organizacije. GRiG neguje kontinuiranu edukaciju i superviziju svojih članova. Jednom nedelјno se održavaju supervizijski sastanci sa svim pružaocima usluga GRiG-a: vršnjačkim i internet savetnicima, facilitatorom Mreže podrške, voditeljima klubova, edukatorima i drugim saradnicima. Jednom mesečno se održavaju edukativni sastanci na teme od značaja za pružanje usluga, stručno usavršavanje i razvoj organizacije, kao što su, npr: upravlјanje vremenom, individualno i internet savetovanje, grupni rad, sistem socijalne zaštite, tehnike strateškog planiranja, kognitivno – bihejvioralne tehnike, itd. Pored ovih aktivnosti, GRiG neguje team building kroz razne interne zabavne i druge aktivnosti, kao i kontakte sa drugim organizacijama. Pokazalo se da su jedna od najvećih snaga GRiG-a upravo mladi stručnjaci, koji mogu biti značajan lјudski resurs ne samo GRiG-a, već i sistema socijalne zaštite i drugih sistema društvene brige o deci i mladima.


Tramp: Naredne dve nedelje će biti vrlo teške, umreće između 100.000 i 240.000 ljudi - Politički.rs\nPredsednik SAD Donald Tramp upozorio je građane da će naredne dve nedelje biti “vrlo teške”, dok bilans novih slučajeva koronavirusa sve više raste u toj zemlji.\n“Proćićemo dve vrlo teške nedelje. To su dve vrlo, vrlo bolne nedelje”, rekao je sinoć Tramp na konferenciji za novinare iz Bele kuće pozivajući svakog Amerikanca da bude spreman za teške dane koji dolaze.\nUniverzitet Džons Hopkins, čiji podaci se smatraju referentnim, je prijavio da je broj umrlih od koronavirusa u SAD prešao 4.000, a taj broj se udvostručio za tri dana.\nUkupno 4.076 ljudi umrlo je od bolesti KOVID-19 do danas u odnosu na 2.010 u subotu, naveo je univerzitet. Broj umrlih stalno raste, posebno u Njujorku, epicentru pandemije u SAD.\nBela kuća procenjuje da će “od bolesti umreti između 100.000 i 240.000 ljudi ako se poštuju sadašnje restriktivne mere, a između 1,5 i 2,2 miliona ako nema nikakvih mera”.\n“Nema čarobne vakcine ili terapije, samo je pitanje ponašanja”, rekla je dr Deobra Birks, koja je koordinatorka američkog tima za borbu protiv korona virusa.\nTagged: DONALD TRAMP, KORONAVIRUS, SAD